
A2 

Autopsia di Khaleesi ta indica señalnan di maltrato y desnutricion di 
basta tempo 


Mediante un post di e 
grupo di Facebook Street 
Dogz of Aruba, reciente- 
mente a bira conoci cu e 
cacho miho conoci como 
‘Khaleesi’ a fayece debi na 
heridanan causa pa e ca- 
dena mara rond di su nek 
y tambe pa desnutricion, 
segun e rapport di autop- 
sia ta indica. 


E autopsia cu a wordo haci pa 
veterinario Contreras, tabata 
hopi precies y tambe lamen- 
tabel, “e principal hallazgo ta- 
bata di dos buraco, un den su 
luchtpijp y slokdarm di varios 
centimeter, ambos a wordo 
produci door di e morto di e 
tehido provoca pa e presion 
di e cadena riba e organonan, 
structuranan a inflama debi 
na infeccion,” e documento 
ta señala. 
“Su pulmonnan tambe ta- 
bata inflama y cu hemoragia, 
debi na un neumonia causa 
a traves di e buraconan di 


e luchtpijp y slokdarm. Su 
musculonan tabatin falta di 
desaroyo, tabatin desnutri- 
cion extremo y infeccionnan, 
su otro organonan no tabatin 
un aspecto abnormal, excepto 
esnan cu tabata bleek.” 
Esaki por wordo considera 
como e muestra cu e negli- 
gencia no a tuma luga pa par 
di dia so sino pa basta tempo. 
Dia 27 di maart, a traves di un 
potret hopi sensitivo di Luna 
Foundation Aruba Inc Aruba 
a conoce un caso di maltrato 
di bestia cu a bay viral unda 
tabata ilustra e situacion di un 
mama cacho y su puppies. 
A bira conoci door di su 
doño mes cu e cacho no ta- 
batin mas cu dos aña y cu su 
nomber tabata “Blaky,” ade- 
mas te ainda autoridadnan ta 
bezig cu e caso aki caminda 
11 di april Ministerio Publico 


a indica cu tabata cuestion di 
dos siman di tempo pa nan 
por tuma un decision riba Al- 
berto Groeneveldt –doño di 
Khaleesi- su caso. 
Mientras tanto, mas casonan 
di maltrato y negligencia ta 
continua tumando luga, ca- 
minda e tipo di actonan aki di 
crueldad y abuso di bestia no 
ta aceptabel mas. 
No keda nada otro cu haci un 
yamada na comunidad pa no 
keda den silencio ora ta wak 
cu abuso di bestia ta tuma 
luga, pa otro caso manera 
esun di Khalessi y otro ca- 
chonan no lo sucede mas, por 
meld esaki na Polis di Bario 
y splica pa preveni e casonan 
aki y hasta procesa nan di un 
manera mas lihe, pa evita cu 
mas animalnan no biba den 
sufrimento mas. 


CPI di maart cu aumento di 0.7% compara cu februari 


Oficina Central di Esta- 
distica ta presenta e resul- 
tadonan principal di e In- 
dice di Prijs di Consumo 
(CPI) pa luna di Maart 
2024. 


E CPI pa luna di Maart 2024 


ta 109.37, loke ta representa 
un aumento di 0.7% compara 
cu e indice di Februari 2024 
(108.57). 


E cambio di e CPI pa e ultimo 
diesdos (12) lunanan (Maart 
2023 te cu Maart 2024) ta 


1.8%, un caida di 4.1 punto 
di porcentahe (ppt) compara 
cu e periodo corespondiente 
di aña pasa (5.9%). 


E promedio anual (ultimo 24 
luna) di e tasa di inflacion pa e 
periodonan di Maart 2021 te 


cu Maart 2022 y Maart 2023 
te cu Maart 2024 ta 2.1%, un 
caida di 4.1 ppt compara cu 
e 6.2% registra den e peri- 
odonan di Maart 2020 te cu 
Maart 2021 y Maart 2022 te 
cu Maart 2023. 


Durante e luna aki, ocho (8) 
di e diesdos (12) sectornan 
a registra aumento di prijs. 
E aumentonan cu tawata tin 
e mayor efecto riba e CPI a 
wordo registra pa e sectornan 
di “Transporte” (1.8%), “Rec- 
reacion y cultura” (2.3%) y 
“Paña y sapato” (7.3%), cau- 
sando un efecto di respectiva- 
mente, 0.23, 0.21 y 0.17 ppt. 
E aumentonan den e restante 
sectornan a contribui cu un 
efecto di 0.19 ppt riba e CPI 
di Maart 2024. 


E aumentonan aki a wordo 
contraresta 
parcialmente 
door di principalmente un 
caida den e indice di e sector 
di “Salud” (-2.0%) cu a con- 
tribui cu un efecto di -0.04 
ppt riba e CPI di Maart 2024. 


E caidanan den e sectornan 
restante a contribui cu un 
efecto insignificante riba e 
CPI di Maart 2024. 


E aumento den e sector di 
“Transporte” a wordo causa 
principalmente door di un 
aumento di 2.4% den e cate- 
goria “Gasto relaciona cu uso 
di vehiculo di transporte per- 
sonal”, causando un efecto di 
0.20 ppt. E aumento den e 
sector di “Recreacion y cul- 
tura” a wordo causa princi- 
palmente door di un aumen- 
to den e categoria “Vacacion” 
(5.7%), causando un efecto 
di 0.14 ppt. E aumento den 
e sector di “Paña y sapato” a 
wordo causa principalmente 
door di un aumento di 8.9% 
den e categoria “Paña”, cau- 
sando un efecto di 0.16 ppt. 


E caida den e sector di 
“Salud” a wordo causa prin- 
cipalmente door di un caida 
den e categoria “Producto, 
aparatonan y ekipo medico” 
(-3.9%), causando un efecto 
di -0.06 ppt. 


LOCAL A3 


Dialuna 22 aPRil 2024 


Parlamentario Rycond Santos do Nascimento tocante mocion di desconfiansa contra minister 
Glenbert Croes 
“Ken ta e enemigo real di e pais aki?” 


Despues cu den un re- 
union publico di 16 di 
april ultimo na Parlamen- 
to di Aruba e fraccionnan 
di partido MAS y AVP a 
entrega mocion di descon- 
fiansa contra minister di 
Labor, Energia y Integra- 
cion, Glenbert Croes pa 
loke ta su maneho tocante 
tema di migracion, e par- 
lamentario Rycond Santos 
do Nascimento ta puntra 
ken ta e enemigo real di e 
pais aki? 


Tabatin un total di dos mo- 
cion cu a ser entrega na final 
di e reunion publico, e mo- 
cion number uno, tabata e 
mocion di desconfiansa con- 
tra minister Croes, entrega pa 
lider di fraccion MAS, par- 
lamentario Marisol Lopez- 
Tromp y respalda pa fraccion 
AVP. 


Mocion number dos tabata 
un mocion di fraccionnan 
di ACCION21 y RAIZ den 
cual nan ta urgi Gobierno 
di Aruba pa regularisa tem- 
poralmente personanan in- 
documenta cu ta cumpli cu 
rekisitonan pa salvaguardia y 
promove interes general. E 
mocion ta indica cu den caso 
cu minister Croes no por 
cumpli cu e deseo, ta pidi pa 
bolbe parlamento den 90 dia 
cu un splicacion pakico no 
por haci esaki. 


Pa loke ta mocion number un 
di fraccion MAS y AVP, ta tra- 
ta tocante e falta di maneho di 
parti di e minister en cuestion 
pa cu e cartera aki. 


Sinembargo, den su ponencia 
den parlamento di dia 16 di 
april, Santos do Nascimento 
puntra su mes ken ta e en- 
emigo real di e pais aki? Ken 
ta e peliger di mas grandi pa 
Estado di derecho den pais 
aki?” 


Den esaki, e ta splica cu aña 
pasa specificamente dia 14 di 
april corte di prome instancia 
a condena ex-minister di In- 
frastructura di Aruba y actual 
miembro di Parlamento di 
Aruba Oslyn Benito Sevinger 


(Benny) pa un castigo di pri- 
zon parcialmente incondicio- 
nal di 1 aña, di cual 6 luna ta 
condicional, pa corupcion y 
malversacion cu un tempo di 
prueba di 3 aña. 


Hues a dicidi ademas cu Se- 
vinger ta wordo saca for di 
derecho electoral y cu ta kita 
tur derecho di dje pa carga 
cualkier funcion den servi- 
cio di pais Aruba pa un dura- 
cion di cinco aña. Corte den 
prome instancia ta considera 
cu, door di laga otronan 


corumpi’e, Sevinger a ber- 
gonza y debilita gravemente 
e confianza den un gobierno 
cu ta actua na un manera in- 
tegro. 


E hecho cu e corupcion aki 
a bira conoci a resulta den 
daño grave na e imagen di 
pais Aruba, door di cual in- 
versionistanan por aleha di 
haci inversionnan na Aruba. 
Sevinger ademas a usa su 
fundacion politico pa su mes 
ganashi financiero, loke ta 
atacha e confianza di e ciu- 
dadano den politiconan. 


E mesun dia ey cu sentencia a 
bira conoci, manera Santos do 
Nascimento ta señala, “Mike 
Eman a sali bisa cu hues a 
duna Benny algo di castigo 
pa scapa cara di OM, bo sa 
ki esey ta nifica? Cu lider di 
un partido na Aruba ta tilda e 
hues di ta partidario, ta tilda 
hues di ta corupto, e hues 
cu ta defendiendo Estado di 
derecho di e pais aki, anto e 
ta papia di e ‘Bon Comun’ 
trociendo e nificacion di kico 
e bon comun ta, anto kico e 
fruta ta? Pasobra na e fruta bo 
ta conoce e palo, kico e fruta 
ta? E yiunan politico di Mike 
Eman a cuminsa bisa ‘Paul 
Croes ta manera un Nelson 
Mandela, inhustamente cera, 
anto b’a wak kico a pasa cu e 
caso te na Hoge Raad, esey ta 
e realidad cu nos ta biba den e 
pais aki,” el a sigura. 


Den su ponencia, Santos do 
Nascimento ta considera cu 
e intencion di e mocionnan 
ta pa baha minister Glenbert 
Croes “pa pone e otro minis- 
ter aki, esey ta e realidad, mi 
no ta bisando cu e minister ta 
santo, mi no ta ni sikiera de- 
fendiendo e minister, lo cual 
mi ta bisa ta cu ora nos ta wak 
kico a pasa e ultimo aña aki, 
un aña mirando atake riba 
Landsrecherche, atake riba 
Ministerio Publico, atake riba 
hues, esey ta e frutonan di Sr. 
Mike Eman, esey ta e bon 
comun cu e ta papia di dje, 
troce e berdad, gaña e pueblo 
y priminti bo coy loco,” el a 
sigura. 
Continuando cu su declara- 
cion, e ta indica cu “nos a 
culpa Benny, nos a culpa 
Paul, nos a lubida full e caso 
den cual tin hopi friends and 
family, pero nos no ta papi- 
ando di esun cu a permiti laga 
y por ta hasta fomenta, pakico 
fomenta? Pasobra ken taba- 
tin e probecho ultimo di e 
corupcion cu ta tuma luga cu 
tabatin di haber cu financia- 


mento politico?” el a puntra. 


Asina mes, e ta sigura cu si tin 
hende cu ta cuestiona Santos 
do Nascimento pa motibo cu 
e tabata forma parti di e parti- 
do berde, “bo mes tabata parti 
di nan” y pa esaki e ta expresa 
“bo tin rason, si bo tin critica 
contra a mi awe bo tin rason, 
e ta trece nos back na e mo- 
cion di awe, ora bo ta bay vota 
bo no por kita bo bril y bisa cu 
Glenbert Croes ta e corupto 
mas grandi di e pais aki, pa- 
sobra esey ta lo cual esaki ta 
bisa, mi no ta defendiendo 
Glenbert, lo cual mi ta bisa 
ta, ora bo ta vota e mocion aki 
pensa kico bo ta bisando e co- 
munidad aki, kico ta bo men- 
sahe riba e futuro di e pais aki 
ora cu un mucha ta bay den 
mal caminda.” 


Pa Santos do Nascimento e 
mocionnan contra minister 
Croes no ta pa simplemente 
vota riba dje “e ta un mocion 
pa nos dicidi riba e pais aki, 
anto e ora bo ta dicidi riba e 
pais aki puntra bo mes ken ta 
enemigo real di e pais aki,” el 
a finalisa. 


Di e mocion entrega pa par- 
lamentario Lopez-Tromp el 
a remarca cu nan ta entrega 
e mocion pasobra nan no 
tin niun confiansa mas den 
minister Glenbert Croes su 
manera di maneha, su proce- 
duranan, su falta di transpar- 
encia y otro puntonan. 


“Nos a splica hopi cla cu nos 
ta retira nos confiansa den su 
persona como minister pa 
guia procesonan pa pais Aru- 
ba y consecuentemente nos 
lo vota sosten pa cu e mocion 
cu nos mes a entrega,” el a 
subraya. 


Pa loke ta e mocion di frac- 
cionnan 
ACCION21 
y 
RAIZ, el a splica cu na e 
manera cu e mocion ta skirbi 
y con e ehecucion mester ta, 
Lopez-Tromp a ratifica cu 
nan no tin confiansa pa esaki 
sucede den minister Croes su 
man. 
Pa loke ta votacion riba e mo- 
cion di desconfiansa, 12 par- 
lamentario a vota contra, cual 
tabata fraccionnan di MEP y 
RAIZ y parlamentario inde- 
pendiente Ryçond Santos do 
Nascimento. Fraccion AVP 
y MAS y parlamentario in- 
dependiente Gerlien Croes a 
vota na fabor di e mocion aki 
y fraccion ACCION 21 a ab- 
stene di vota. 


LOCAL 

Dialuna 22 aPRil 2024 


Entrante 1 di maart 2024, BCA ta mantene e tasa di reserva 
obligatorio na 22,0 porciento 


Conforme e tarea di e 
Comite di Maneho Mon- 
etario (CMM) pa evalua, 
determina y duna trans- 
parencia riba e accionnan 
di maneho monetario di 
Banco Central di Aruba 
(BCA), BCA ta comunica 
lo siguiente. Durante e 
reunion di 26 di februari 
2024, CMM a dicidi pa 
mantene e tasa di e reser- 
va obligatorio na 22,0 por- 
ciento entrante 1 di maart 
2024. 


Di e manera aki, e banconan 
comercial mester tene un 
balansa minimo na BCA cu 
ta igual na 22,0 porciento di 
e depositonan riba termino 
cortico di nan clientenan. E 
decision pa mantene e tasa 
di reserva obligatorio ta basa 
primordialmente riba e reser- 
vanan oficial cu ta relativa- 
mente cerca di e limite mini- 
mo di e ARA, a pesar cu tanto 
e reservanan oficial como 
e reservanan internacional 
a keda adecua y ta premira 
pa permanece asina durante 


2024. Adicionalmente, likides 
excesivo di e sector bancario 
ta mustra un tendencia as- 
cendente durante e ultimo 
lunanan. Finalmente ta con- 
sidera prudente di mantene e 
reserva obligatorio na su nivel 
actual, mirando crecemento 
continuo di credito y su efec- 
to potencial riba reservanan 
internacional. BCA ta sigui 
monitorea e desaroyo den e 
reservanan y likides excesivo 
y lo por dicidi di cambia e 
tasa di reserva obligatorio, si 
ta considera esaki necesario. 


E CMM a considera e 
siguiente informacion y anal- 
isis den su deliberacion. 


Reservanan internacional 
y oficial 
E reservanan internacional, 
cu ta consisti di reservanan 
oficial di BCA y reservanan 
di divisa na e banconan com- 
ercial, a subi cu Afl. 83,8 mi- 
yon te cu 9 di februari 2024, 
compara cu december 29, 
2023 (Grafico 1). E reserva- 
nan oficial a expande cu Afl. 


132,0 miyon, mientras cu e 
reservanan na banconan co- 
mercial a baha cu Afl. 48,2 
miyon. Consecuentemente, 
te cu 9 di februari 2024, e 
reservanan oficial y inter- 
nacional a suma Afl. 2.777,7 
miyon y Afl. 3.145,8 miyon, 
respectivamente. 


Sostene un nivel adecua di 


reservanan ta esencial pa 
mantene e tasa di cambio 
fiho entre e florin Arubano y 
e dollar Mericano. Teniendo 
cuenta cu esaki, reservanan 
internacional a keda amplia- 
mente riba e rekisito di tres 
luna di pago riba e cuenta 
coriente di e balansa di pago 
te cu 9 di februari 2024. E 
pagonan riba e cuenta cori- 
ente di e balansa di pago ta 
consisti, entre otro, di pago- 
nan pa importacion, pagonan 
di interes na inversionistanan 
stranhero y transferencian- 
an pa exterior manera placa 
manda afo door di traha- 
donan stranhero. Reservanan 
oficial tambe a keda dentro di 
e margen aceptabel basa riba 
e metrico ‘Assessing Reserve 
Adequacy’ (ARA) di e Fon- 
do Monetario Internacional 
(FMI) (Tabel 1). 


Inflacion 
Inflacion, midi na final di 
luna contra e mesun luna 
di e aña anterior, a yega 2,3 
porciento na december 2023 
(Grafico 2). E contribuyen- 
tenan principal na e inflacion, 
midi na final di luna contra e 
mesun luna di e aña anterior, 
na december 2023, tabata 


‘comunicacion’ (contribuy- 
endo cu 1,6 punto di porcen- 
tahe), ‘diferente producto y 
servicio’ (contribuyendo cu 
0,4 punto di porcentahe), y 
‘vivienda’ (contribuyendo cu 
0,4 punto di porcentahe). Di 
otro banda, e componente 
‘transporte’ (contribuyendo 
cu -1,0 punto di porcentahe) 
a mitiga e inflacion den de- 
cember 2023. 


E inflacion midi riba prome- 
dio di 12 luna a baha pa 3,1 
porciento na december 2023; 
un caida compara cu 3,7 por- 
ciento na november 2023. E 
presion inflacionario tabata 
mas tanto debi na e subida 
den e tarifa di awa y cori- 
ente desde augustus 2022 y 
e aumento den prijs di cum- 
inda y bebida no alcoholico. 
Ademas, Aruba a importa un 
gran parti di e crecemento 
den prijs for di su partnernan 
comercial, 
particularmente 
Estados Unidos y Europa. 


Mientrastanto, na december 
2023, inflacion basico (cu ta 
exclui cuminda y energia) a 
alcansa 3,1 porciento si midi 
e final di respectivo luna con- 
tra e mes un luna di e aña 
anterior (november 2023: 
2,6 porciento). Basa riba un 
promedio di e ultimo 12 lu- 
nanan, inflacion basico a yega 
na 2,1 porciento (november 
2023: 1,9 porciento). 


Likides excesivo di e 
banconan comercial 
Likides excesivo di e banco- 
nan comercial (incluyendo 
credito cu no a wordo aloca 
ainda y otro compromiso- 
nan) tabata Afl. 519,4 miyon 
na december 2023, esta, Afl. 
78,7 miyon mas compara cu 
november 2023 (Grafico 3). 
Ora cu compara cu fin di de- 
cember 2022, likides excesivo 
ta refleha un contraccion di 
Afl. 300,4 miyon. E caida aki 
tabata principalmente debi na 
refinanciamento di fiansanan 
internacional riba mercado 
local y compra di bono di 
gobierno pa inversionistanan 
institucional. 

Go Cultura Foundation a presenta documentario basa den 
“Storianan desconoci di himno y bandera di Aruba” 


Diasabra anochi, dilanti un 
publico exclusivo Go Cul- 
tura Foundation a presenta 
oficialmente un documen- 
tario basa den varios aña 
di investigacion pa loke ta 
trata storianan desconoci di 
himno y bandera di Aruba. 


Edjean Semeleer ken ta funda- 
dor y embahador di Go Cultura 
Foundation a splica cu na co- 
mienso, e idea tabata pa duna di 
conoce e documentario na luna 
di maart specificamente prome 
cu e fecha di 18 di maart, pero 
debi na un blackout cu a tuma 
luga den e dianan ey, parti di 
e filenan a haya problemanan 
y nan mester a edita di nobo. 
Mientras tanto, den e tempo 
ey a descubri mas cos, nan a 
logra haya mas grabacionnan 
specialmente di e anochi di 
18 di maart 1976 “imagennan 
cu boso ni un a yega di wak 
ainda ya cu no ta na Aruba 
nos a haya nan pero ora boso 
wak e documentario aki, mi ta 
kere cu pa hopi di boso lo hiba 
back den tempo, si acaso boso 
a experiencia 18 di maart 1976 
sea riba scenario e anochi ey of 
kisas den publico,” el a sigura. 
Di e anochi ey el a splica cu 
hopi hende a haya un banderin 
y a wak e bandera original na 
laira, sinembargo, 13 aña pasa, 
ora Semeleer y conhuntamente 
cu Arthur Loefstok director di 
e fundacion a cuminsa inves- 
tiga e origen di e bandera di 
Aruba, el a bisa cu e tabata den 
un exposicion mirando potret- 
nan di Fundacion Betico Croes 
den e casa di difunto Betico y el 
a wak potret di un Sra cu a bin 
for di Merca cu su famia y Har- 
ry Croes para band’i dje “mi a 
mira mas caranan conoci y ma 
pensa, kisas banda di e discu- 
sion politico, hopi emotivo y 
hopi emocional di e bandera, 
nos lo por mira e creacion di 
un bandera for di angulo di un 
persona cu no ta un politico, 
no ta local, cu tabata bezig cu 


e proceso artistico y creativo di 
creacion di bandera,” el a bisa. 
Den mesun potretnan cu 
Semeler tabata wak, el a mira 
Sarah Bollinger, e diseñador di 
bandera di Aruba hunto cu su 
yiu homber, na e momento ey 
el a pensa di tuma contacto cu 
nan pa wak si kisas nan por a 
papia cu Bollinger, pero lamen- 
tablemente Bollinger a fayece. 
For di e momento ey, e yiu 
homber di Bollinger ta bin 
compartiendo informacion cu 
Semeleer y Loefstok cu sigur 
cu hendenan di Aruba no ta 
conoce “den e documentario 
boso ta bay wak hopi di e per- 
spectiva di Sarah Bollinger, ki- 
sas varios di boso no a tende 
di e nomber aki, sinembargo, 
e ta bay yuda boso perspectiva 
di compronde tambe dicon tin 
asina tanto polemica rond di 


e bandera di Aruba y basica- 
mente, mi conclusion ta hopi 
simpel y facil, pero e discu- 
sion aki ta bay keda pa hopi 
tempo mas, nos no a haci e 
documentario aki pa crea mas 
polemica ni pa cambia historia, 
nos a purba di revisa tur hecho 
posibel,” Semeleer a comenta. 
E bandera su proposito princi- 
pal tabata inspiracion y union 
cual a logra sigur, sinembargo, 
despues di casi cinco decada, 
ainda e ta topico di discusion 
y de bes en cuando te hasta di 
division, “nos tur por a mira un 
variacion grandi di varios color 
di nos bandera, varios grandura 
y te hasta diseñonan diferente, 
e comercialisacion acelera, 
descabeya y descontrola di e 
bandera di Aruba a percura cu 
continuamente banderanan cu 
estilonan nobo a keda wordo 
añadi na Aruba su coleccion di 
bandera,” un parti di e docu- 
mentario ta señala. 
Despues di hopi aña di pre- 
gunta, discusion y dialogo, 
Go Cultura Foundation a di- 
cidi explora angulonan cu no a 


wordo explora prome no nec- 
esariamente pa caba cu e discu- 
sion continuo di e bandera y 
vooral su color, pero pa purba 
descubri historianan desconoci 
di e simbolo nacional. 
“Aruba su anhelo di autono- 
mia a cuminsa den decada 40 
di siglo 20 pero e tabata te cu 
decada siglo pasa cu e isla ta- 
batin curashi pa soña cu un 
emblema completo y tangibel 
pero tambe pa determina su 
propio destino. Bao liderazgo 
di Betico Croes, Aruba a realisa 
importancia di simbolonan na- 
cional pa por yega mas cerca 
di un Aruba liber y soberano.” 
Na aña 1976 gobierno insular e 
tempo ey, a institui un comis- 
ion pa yuda Aruba dicidi pa 
un himno nacional y un otro 
comision pa tin un bandera 
nacional, e comision institui 
21 di januari specificamente a 
consisti di Julio Maduro como 
presidente, Ronald Donk y 
Walter van Romondt como 
miembro y Epi Wever como 
secretario, esaki tabata e grupo 
cu mester a conseha gobierno 
pa un bandera insular pa Aruba. 
Nan tabatin 6 siman pa com- 
pleta e tarea importante aki, 
caminda un competencia di 
bandera a wordo anuncia unda 
comunidad Arubano a activa 
nan creatividad y yuda crea e 
bandera. 
693 diseño a wordo presenta, a 
bira conoci cu na final tabatin 
mas di 780 diseño cu a sali di 
e curason di Aruba su habi- 
tantenan. 
Di tur e propuestanan, a selec- 
ciona 3 diseño caminda Sarah 
Bollinger asesora pa Whitney 
Smith, un experto den diseño 
di bandera, a traha un diseño 
nobo pa Aruba. 
Pero e historia di Aruba su 
bandera ta bay mas leu cu un 
diseño di un Sra. Mericano, 
den e documentario hopi in- 
teresante aki lo por descubri 
mas informacion. 
Riba e pregunta ki dia e docu- 
mentario lo ta accesibel pa pu- 
blico en general, e informacion 
aki te ainda no ta conoci. 
Go Cultura Foundation lo 
duna mas detaye proximam- 
ente. 

Ley di privatisacion RWZI a bay parlamento 
Pa financia esaki, lo aumenta e environmental levy 


Manera ta conoci, e plan- 
ta di RWZI a surpasa su 
capacidad ya pa basta 
tempo caba. Turismo a 
crece, pero e capacidad di 
e planta no a crece. Varios 
gobierno a purba trece 
solucion pero no a logra. 
Durante pandemia, mo- 
mento cu a cera frontera 
y no tabatin turista, por a 
nota cu e planta di RWZI 
a haya un alivio, pero mi- 
rando e crecemento gran- 
di di e sector turistico, e 
planta no por sigui carga 
tur esaki y a cuminsa cau- 
sa mas problema. 


Varios intento di Gobiernon- 
an di Aruba pa inverti den e 
planta, cada biaha a encontra 
mas reto, mirando e situacion 
financiero di pais Aruba. 
E planta ta causa molester den 
e vecindario y ultimo tempo 
e molester a aumenta aun 
mas. Esaki ta e motibo pakico 
ta asina urgente pa yega na un 
solucion pa e problema serio 
aki. 


Prioridad di Gabinete Wever- 
Croes 2 
Gabinete Wever-Croes 2 a 
pone esaki como un prio- 
ridad y a institui un “stuur- 
groep” entre e ministerio di 
Naturalesa, Infrastructura y 
Energia, cu e tarea pa privati- 


sa RWZI, mirando cu esey ta 
e unico solucion. Den esaki 
e compania estatal Utilities 
Aruba a mustra disponibi- 
lidad pa tuma over e planta 
y asina yuda Gobierno solu- 
ciona e problema urgente aki. 


Esencia di e privatisacion 
Aruba Wastewater Sustain- 
able Solutions NV 
Na september 2023 Con- 
seho di Minister a aproba e 
proposicion pa traspasa e op- 
eracion y “assets” di RWZI, 
(Bubali, Parkietenbos, Zee- 
wijk), rioolstelsel y Incinera- 
tor pa un subsidiario cu Util- 
ities a lanta. Indirectamente e 


compania lo ta 100% den man 
di Pais Aruba. E compania, 
Aruba Wastewater Sustain- 
able Solutions NV (AWSS), 
ya a traha un businessplan, 
un plan strategico pa termino 
corto y largo con pa tuma e 
planta over y e documenta- 
cion ta cla pa destaho publico. 
E plannan y documentonan a 
wordo traha hunto cu Royal- 
Haskoning y despues di tras- 
paso mester cuminsa mira 
alivio mesora. 


E “assets” menciona lo wor- 
do traspasa pa AWSS pa un 
suma total di Afl. 31.8 mi- 
yon. AWSS lo paga esaki na 


Pais Aruba bek den e erf- 
pachtscanon pa un suma an- 
ual di Afl. 582.267,51 pa 60 
aña, mirando tur e riesgonan 
cu AWSS ta core tumando e 
planta aki over. 


Pa por haci e trabaonan 
AWSS 
lo 
mester 
inverti 
sumanan substancial den un 
planta nobo y mucho mas 
grandi (Capital Expenditure 
CAPEX y Operational Ex- 
penditure OPEX) segun e 
plan strategico pa termino 
corto y largo. Pa AWSS por 
haci trabao nan, e mester di 
entrada. Pa haci esaki posibel 
lo aumenta e environmental 


levy (Bijzondere belasting op 
verblijf), un impuesto cu tur- 
istanan ta paga na e hotelnan 
apart di e toeristenheffing, pa 
cubri e gastonan (CAPEX y 
OPEX) 


Supervision 
Un parti importante di e 
acuerdo ta cu Pais Aruba lo 
cera un acuerdo cu Utilities/ 
AWSS na unda ta palabra cu 
pa supervisa e normanan cu 
AWSS lo mester cumpli cune, 
lo implementa un “regula- 
tory framework” y un “regu- 
latory body”. E regulatory 
body lo tin como miembro 
departamento di naturalesa y 
medio ambiente (DNM), de- 
partamento di salubridad pu- 
blico (DVG), departamento 
di obra publico (DOW) y un 
representante di ministerio di 
naturalesa. 


Ley a bay Parlamento 
E ley di privatisacion di 
RWZI mientras tanto a sali 
pa Parlamento. E preparacion 
a tuma hopi tempo, mirando 
cu ta algo grandi, y Gobierno 
di Aruba ta spera, mirando e 
urgencia pa pais Aruba, cu e 
tratamento di e ley aki haya 
prioridad, 
Mientrastanto 
Gobierno di Aruba lo sigui 
haci su maximo esfuerso pa 
trece alivio den e situacion na 
RWZI den e fase transitorio. 


Simon Waslander: Hopi medida mester bin pa tene AZV bibo 


Mi persona a tuma nota 
di e comunicacion di UO 
AZV den Bon Dia di 16 di 
April 2024. En berdad Sr. 
Jacobs tin rason cu pais 
Aruba ta para garantia 
pa e fondo via “Landsbi- 
jdrage”. Pero pa simple- 
mente bisa cu esey ta full e 
storia ta algo cu tampoco 
no ta klop. 


Na prome lugar, e landbij- 
drage mester wordo financia, 
cuminsando di 2028 lo tin 
deficit so y cu tambe ta bira 
mas grandi tur aña. 


Ban den mas detaye over esaki 
usando e rapport di Centrale 
Bank van Aruba “Governing 
from the Future – Leading 
with Impact Prospects, poli- 
cies, and pathways for Aruba 
2040”. 


Punto 1: 
Na prome luga nos lo por 
specula cu e modelo nobo di 
AZV ta asumi cu costo den 
sector di Salubridad lo hisa 
cu menos di 1% pa aña. Cual 
ta parce basta irealistico serca 
mi persona mirando cu in- 


flacion na Aruba en general 
ta 2% y cu e AOW nobo di 
staff medico ta parce lo au- 
menta bastante. Si nos tuma 
un schatting di 2% kostensti- 
jging pa aña, calculacionnan 
di CBA ta mustra cu e deficit 
lo ta rond 150 miyon florin 
pa aña. Dus mi persona ta 
specula cu e modelo nobo di 
AZV ta asumiendo kosten- 
stijgingen “hopi rooskleurig” 
mes. 


Punto 2: 
E landsbijdrage lo mester sali 
di un caminda, dus esaki lo 
encera cu Gobierno lo mes- 
ter of corta den un otro parti 
di nan budget of bin cu me- 
didanan pa crea e fondonan. 
Un simpel “landsbijdrage” 
ta e solucion pa e problema 
structural cu ta AZV ta ver- 
simpeling hopi grandi. 


Punto 3: Tur advertencia di 
CBA na 2021 a wordo neg- 
lisha 
Den e rapport di CBA ta nota 
cu mester bin cu medidanan 
pa tene e fondo di AZV sos- 
tenible, cual e rapport ta bisa 
duidelijk tambe cu ningun 


di esakinan lo ta facil of sin 
desbentaha. Na prome lugar 
a indica cu mester hisa e pre- 
mie cu ta wordo paga. Wel 
nos a haci net lo opuesto di 
baha e premie pa tur pen- 
sionadonan. Un otro opcion 
ta pa hisa e impuesto BAZV, 
pero e mesun rapport aki ta 
indica cu Aruba su Tax-to- 
GDP ratio ta sumamente 
halto caba. Un opcion mas lo 
ta pa corta den e pakete of bin 
cu contribucion di pashent pa 


afspraak. Esaki ta algo cu lo 
tin hopi desbentaha pa esnan 
di menos recurso y p’esey 
tambe no ta algo deseabel. 


Mi ta haya un bes mas cu ta 
purba “sugarcoat” e berdad, 
cu en conclusion ta cu mes- 
ter bin cu hopi medida pa 
tene e fondo sostenible riba 
plazo largo. Pero un bes mas 
e berdad aki no ta wordo co- 
munica cu pueblo. Ta kies pa 
sconde tras un modelo cual 


ami ta specula ta asumi hopi 
cos den manera rooskleurig y 
principalmente cu lo mester 
bin cu tur sorto di medidan- 
an pa tene e fondo bibo riba 
plazo largo. 


En berdad Aruba ta para ga- 
rantia pa AZV, pero pa sim- 
plemente nota esaki sin nota 
tur cos cu lo mester tuma 
lugar tambe no ta cuadra cu 
realidad. 

Merca: 1 di cada 5 persona wardando transplante ta Hispano 


(AP) – E cantidad di donante 
di organo Hispano na Merca 
a aumenta den añanan re- 
cien, pero e aumento aki ta 
slow. Maske organo no ta 
match door di rasa y etnici- 
dad, un gap significante ta 
keda entre donante y can- 
didato pa transplante entre 
hende Hispano. 


Como 15% di donante di or- 
gano na 2023 tabata Hispano, 
data federal ta mustra. Esey ta 
como un punto porcentual mas 
halto cu 10 aña atras. Sinem- 
bargo, te cu mita di april, casi 
23% di e mas di 103mil can- 
didato pa transplante riba lista 
di espera na Merca ta Hispano. 
De heco, 59% di candidato pa 
transplante ta hende color scur, 
Hispano of Asiatico. 


Transplante entre hende di 
diferente rasa y etnicidad fre- 
cuentemente ta tuma lugar 
exitosamente, segun Dr. Ravi 
Dhingra, director medico di 
programa avansa di fayo car- 
diaco y transplante na Medi- 
cal College of Wisconsin na 
Milwaukee. Pero tin un pool 
diverso di donante por hacie 
mas facil pa match nan cu un 
persona riba e lista di espera, 
segun e Administracion federal 
di Recurso y Servicio di Salud. 


Parti di e motibo pakico hende 
Hispano por ta menos prob- 
able di dona nan organo por ta 
cultural, pero “mi lo bisa e ta 
mas un problema di confiansa,” 
Dhingra a bisa. 


Pa yuda aumenta compren- 
sion, Dhingra y Dr. Hector 
Ventura, cabesante di seccion 
di fayo cardiaco y transplante 
di curason na e Oschner Clinic 
Foundation na New Orleans, 
ta contesta pregunta tocante 
donacion di organo. 
Pakico donacion ta 
importante? 
Poni simpel, donacion di or- 
gano ta scapa bida, expertonan 
ta bisa. Dokter por transferi un 
curason, higra, pulmon of otro 
organo vital na un persona den 
necesidad. Cada donante por 
salba ocho bida y yuda otro 
75 persona, segun HRSA. 
Aña pasa, un cantidad record 
di 46,630 transplante a tuma 
lugar na Merca di tur donante. 


Por haci transplante di organo 
cu donante na bida of fayecido. 
Ta match organo cu hende riba 
e lista nacional di espera basa 
riba factornan manera tipo di 
sanger, tipo di curpa, y con criti- 
camente enfermo un persona 
necesitando un transplante por 
ta. “Te cu awo, cerca di 20% di 


pashent ainda ta muri wardando 
pa un curason,” Dhingra a bisa. 


Diversidad racial y 
etnico ta importante den 
transplante di organo? 
Segun LifeSource, e nonprofit 
cu ta yuda hospital cu e pro- 
ceso pa procura organo, tipo di 
sanger compatible y marcador- 
nan di tehido ta mas probable 
entre hende di mesun etnici- 
dad. Pues, un pool di donante 
mas diverso ta aumenta chens 
pa un match. 


Hende Hispano ta como 19% 
di poblacion Mericano, pero ta 
enfrenta un riesgo despropor- 
cionalmente halto di diabetes, 
obesidad, presion halto y otro 
condicion di salud cu por con- 
duci na malesa di curason y fayo 
di organo, segun un rapport di 
CDC na 2015. 


Pakico hende Hispano no 
ta donante? 
Hende Hispano kende ta scoge 
pa no bira donante por falta 
confiansa den sistema di cuido 
di salud como resultado di ac- 
ceso limita na cuido medico 
y e sentimento di wordo trata 
diferente pa profesionalnan di 
salud, Dhingra a bisa. 


Tambe tin idea kiboca di dona- 
cion, manera e nocion cu por 
tuma organo sin permiso. Pero 
esey no ta berdad, el a bisa. 
Na momento di morto di un 
persona, si no haya nan den e 
registro nacional of estatal di 
donante, ta acerca nan famia 
of representante legal tocante 
e donacion. 


Algun persona por no considera 
donacion pa motibo religioso. 
Pero Ventura a nota cu mayo- 
ria di religion mayor ta sostene 


donacion di organo. 


Mester genera mas conscien- 
cia tocante donacion di organo 
entre poblacion Latino, par- 
ticularmente den Spaño, el a 
bisa. “Si bo haci un campaña pa 
splica kico e ta, esey por cambia 
nan pensamento.” 


Pakico Latino mester 
considera bira donante? 
Segun HRSA, cada dia 17 
persona na Merca ta muri 
wardando pa un transplante 
di organo. Donantenan di 
organo por “definitivamente 
yuda no djis un persona sino 
hopi pashent si e organonan di 
higra, riñon, wowo, curason y 
pulmon por ser dona,” Dhingra 
a bisa. “Hende mester pensa 
di dje den un manera cu nan 
sernan keri ta continua den 
curpa di otro hende. 

Interupcion largo di coriente 
ta frustra residentenan di 
Sint Maarten 


(TheDailyHerald) – Districtonan na Sint Maarten a 
keda afecta pa un serie di interupcion di coriente ul- 
timo weekend, algun durando varios ora, frustrando 
e residente- y bishitantenan. Compania di Utilities, 
GEBE a bisa cu e interupcion “temporal” tabata cau- 
sa pa “problema imprevisto cu conectividad tecnico.” 


E interupcion largo di coriente a pone hende expresa nan 
decepcion riba rednan social, cu algun di nan descibiendo 
e perdida di coriente atrobe dentro di apenas algun minuut 
despues di keda restaura. 
Un persona cu ta traha na prison Point Blanche a bisa The 
Daily Herald cu tabatin un total di tres interupcion di cori- 
ente na nan lugar di trabao durante diahuebs atardi, mien- 
tras algun residente di Cole Bay a reporta coriente a bay pa 
alrededor di cuatro ora e tempo ey. 


“Durante un evaluacion programa di e interface server base 
system, conduci pa tecniconan di e fabricante di motor den 
exterior, problemanan imprevisto di conectividad tecnico a 
sucede,” GEBE a bisa den un comunicado di prensa dia- 
huebs atardi, cual tambe a publica riba pagina di Facebook 
di e compania. “Mientras e tecniconan den exterior tabata 
atendiendo e problema, esaki a conduci na e stop automatico 
di varios unidad di produccion dentro di e planta di electric- 
idad, resultando den interupcion di coriente na varios area.” 


GEBE a pidi disculpa pa e inconveniencia causa na su cli- 
entenan como tambe pa interupcion di actividadnan diario. 
“Nos team ta trahando diligentemente pa restaura funciona- 
lidad completo na nos sistemanan di generacion di coriente 
y minimisa cualkier impacto riba e suministro di coriente di 
nos comunidad,” GEBE a bisa. “Nos ta aprecia e pasenshi 
y comprension pa nos clientenan y ta sigura nan cu nos ta 
haciendo tur esfuerso pa agilisa e proceso di resolucion.” 


Anteriormente e luna aki, e residentenan a confronta un 
cantidad di interupcion di coriente frecuente y di largo du- 
racion durante transcurso di tres dia. GEBE a bisa e tempo 
ey cu e interupcion tabata causa pa “problema tecnico im- 
previsto” na e unico planta di coriente di e banda Hulandes, 
na Cay Bay. 


Amsterdam ta bay construi mas cas adecua 
pa adultonan mayor 


(NLTimes) – E cantidad di adulto mayor 
ta aumentando na Amsterdam, y e munici- 
palidad kier pa nan por biba independi- 
entemente pa un periodo mas extenso di 
tempo. Esaki ta e motibo pakico e ciudad 
a cuminsa un proyecto yama Lang Leven 
Thuisfalts. Esakinan ta apartamento pa 
adultonan mayor cu ta bay ta adapta di 
varios manera. 


Ta bay haci e casnan structuralmente adecua, 
y tambe ta bay ofrece e residentenan cuido y 
actividadnan di grupo. E Lang Leven Thuisflats 
ta bay tin un team di trahadornan di cuido y 
bienestar disponible. Studiantenan tambe lo 
ta permiti pa biba den algun di e lugarnan 
como parti di un programa di vivienda inter- 
generacional. 


Consejal di Amsterdam, Alexander Scholtes 
kier pa esaki conduci na “barionan solidario: 
barionan unda hende ta cuida otro, cu cuido 
personalisa, y unda hende tin algo di haci y 
por topa otro.” 


Scholtes a agrega cu e barionan aki ta bay tin 
mester di casnan adecua pa adultonan mayor. 
Su vision ta pa casnan cu espacionan comparti 
pa reunion y cuido 24 ora pa adultonan mayor. 


Ta proyecta cu un cuarta parti di residentenan di 
Amsterdam ta bay ta mayor di 65 aña pa 2040. 
Pa e motibo aki, e ciudad kier realisa al menos 
20 Lang Leven Thuisflats den proximo añanan 
y tin meta pa 30 di e tipo di cas aki na 2030. 


Futuro di seguridad social di Corsou den enfoke: 
Minister Larmonie-Cecilia ta presenta 
propuestanan di reforma durante reunion di SER 


Riba invasion di Conseho 
social Economico (SER), 
Minister di Desaroyo social, 
Labor y Bienestar (SOAW), 
Sra. Mr. Ruthmilda Lar- 
monie-Cecilia, a duna un 
presentacion detaya riba 
e resultadonan recien di 
e investigacion tocante e 
sistema di seguridad social 
di Corsou. E presentacion a 
tuma luga durante e sesion 
plenario regular di e organo 
consultivo tripartiet. 


E investigacion, realisa como 
parti di Pakete di Pais Corsou, 
ta enfoca riba aspectonan cru- 
cial di e sistema di seguridad 
social pa reduci pobresa, au- 


menta seguridad di entrada, 
y garantisa durabilidad finan- 
ciero. E minister, durante e re- 
union, tabata asesora pa su con- 
seheronan, representantenan di 
Banco di Seguro social (SVB), 
y un experto di e Oficina Eco- 
nomico di Amsterdam. 


Despues di e presentacion, 
miembronan di SER por a haci 
pregunta y comenta riba e re- 
comendacion y conclusionnan 
di e rapport dje investigacion. 
Minister Larmonie-Cecilia a 
indica cu lo usa e fase actual 
pa mas consulta cu tur stake- 
holder relevante, despues di 
cua lo considera e proposi- 
cionnan denter di circulonan 
politico-gubernamental. Esaki 
lo conduci na toma di decision 
cu lo influencia e panorama di 
seguridad social na Corsou. E 
mandatario a priminti di tene 
SER, como organo importante 
di conseho y consulta , informa 
encuanto progreso di e trayecto 
aki. 

Aña pasa a aresta 137 Hulandes pa horta ATM cu explosivo 


(NLTimes) – Aña pasa a 
aresta 137 ciudadano Hu- 
landes pasobra nan tabata 
acusa di ta involucra den 
incidentenan 
di 
horta- 
mento den cual a detona 
explosivo pa habri un 
ATM, segun polis Hulan- 
des a bisa diasabra. Mayo- 
ria di e atake riba ATM 
relaciona na e arestonan a 
tuma lugar na Alemania, 
unda sospechosonan Hu- 
landes a rementa mashin 
di placa 367 biaha aña 
pasa. 


En comparacion, tabatin ocho 


hortamento asina na Hu- 
landa aña pasa. E hortamento 
explosivo tabata mas comun 
na Hulanda te cu autoridad- 
nan di banco a implementa 
varios medida cu a corta ac- 
ceso na varios ATM durante 
anochi laat y oranan di mar- 
duga. “Definitivamente a bira 
un producto di exportacion,” 
un vocero a bisa. 


Tur 137 sospechoso Hulan- 
des aresta tabata acusa di ta 
involucra den al menos un 
incidente na Alemania. 
Vocero di polis a bisa cu e so- 
spechosonan Hulandes por 
tabata activo tambe na otro 
pais. 
Hopi gang terorista Hulan- 
des ta mudando na Alemania, 


pasobra medida na Hulanda a 
reduci e chens di un atake ex- 
itoso. Por ehempel biyetenan 
horta den e incidentenan aki 
hopi biaha ta inusuable paso- 
bra nan ta pega cu lijm auto- 
maticamente despues di un 
explosion. 


E cantidad di atake explosivo 
involucrando Hulandes na 
Alemania a reduci aña pasa pa 
prome biaha den añas. Mien- 
tras cu esaki a sucede 442 
biaha durante e aña record 
di 2022, tabatin 367 caso aña 
pasa. Segun polis, e reduc- 
cion ta parce di continua. 


Mita di votador di PVV ta pensa cu Wilders a concede demasiado 
durante formacion di Gabinete 


(NLTimes) – Alrededor di 
mita di esnan cu a vota pa 
PVV durante ultimo elec- 
cion na Hulanda ta pensa 
cu lider di e partido polit- 
ico ultra-derechista, Geert 
Wilders, a haci demasiado 
sacrificio den un intento 
pa forma un gobierno di 
coalicion cu VVD, NSC y 
BBB. 


Un encuesta conduci pa RTL 
Nieuws a haya cu dos tercer 
parti di e 4,300 votador di 
PVV encuesta no kier pa 
Wilders compromete mas, a 
pesar di e hecho cu diferen- 
cianan amplio ta keda entre e 
cuatro partidonan riba politi- 
canan crucial, manera inmi- 
gracion, recepcion di asilo y 
sostenibilidad ambiental den 
agricultura. 


E partido nacionalista di 


ultra-derecha ta keda esun 
di mas popular na Hulanda, 
segun encuestador politico 
Maurice de Hond. PVV a 
tuma 37 di e 150 asiento den 
eleccion pa Tweede Kamer 
na november. Si eleccion 
tuma lugar awo, e partido lo 
bay cu 50 asiento, De Hond 
a skirbi diadomingo. Mayoria 
di e sosten lo bin for di VVD, 
cu lo perde nuebe di su 24 
asiento, y SP lo move di 5 pa 
7 asiento. Tanto D66 y Volt 
lo agrega un asiento, cu D66 
aumentando su cantidad di 
parlamentario na 10, y Volto 
lo aumenta na tres, segun De 
Hond. 


PVV a perde un tiki sos- 
ten desde februari, despues 
cu Wilders a bisa cu e no lo 
sigui purba di bira e proximo 
prome minister, haciendo 
eco di e lidernan di e tres par- 


tido cu cual e ta negociando. 
Algun miembro di partido ta 
nervioso cu Wilders a suavisa 
su posicion riba Islam, con- 
siderando e como un religion 
y no haciendo un yamado pa 
prohibi su expresion, segun 
RTL. 


Wilders recientemente a bin 
dilanti na fabor di sosten mil- 
itar pa Ucrania, un reversion 
mayor, y e no ta pushando pa 
Nexit durante proximo elec- 
cion di Parlamento Europeo. 
E tambe a stop un yamado pa 
prohibi ciudadanonan cu do- 


bel nacionalidad di vota. 


RTL tambe a haya cu 60 por- 
ciento di votadornan di PVV 
tabata rabia cu Wilders a retira 
un propuesta pa sentencianan 
minimo pa conviccionnna pa 
ofensanan criminal serio. 


Maske 49 porciento ta pensa 
cu Wilders a compromete 
demasiado, mayoria di nan 
tambe ta haya e concesion- 
nan aceptable. Na mes mo- 
mento, nan ta preocupa cu 
Wilders lo cay den berguensa 
si e continua suavisando su 
posicionnan. 


E encuesta a involucra alred- 
edor di 20mil di e 43mil per- 
sona cu a registra pa participa 
den encuesta di RTL Nieu- 
ws. A haci e encuesta dia 16 y 
17 di april. 


Preocupacion tocante cantidad cresciente di wasserij di cocaina na 
Hulanda 


(NLTimes) – Autoridad- 
nan ta hayando mas was- 
serij di cocaina na Hulan- 
da, variando di facilidad- 
nan mas chikito na un cas 
te laboratorionan na esca- 
la industrial. “Tin mas, y e 
tendencia ta cu ocasional- 
mente nan ta mas grandi,” 
fiscal Martin van Nes a 
bisa EenVandaag. Ministe- 
rio Publico (OM) ta preo- 
cupa pa e tendencia aki. 


Anteriormente, cocaina prin- 
cipalmente tabata drenta e 
pais den bloki scondi por 
ehemplo den bacoba im- 
porta, door di waf na Rotter- 
dam. Awendia, cada bes mas 
ta sconde e droga kimica- 


mente – disolvi den un likido 
y despues “laba” den produc- 
tonan manera paña, plastic, 
of e caha di carton den cual 
e bacoba ta bin. Esey ta hacie 
hopi mas dificil pa autoridad- 
nan encontr’e. 


Unabes na Hulanda, ta laba e 
cocaina for di e productonan 
den un wasserij of lavande- 
ria, usando kimico special y 
despues ta proces’e den un 
forma usable. E kimiconan 
aki por ta hopi peligroso. Ta 
kere cu e explosion masivo cu 
a mata tres persona na Rot- 
terdam na januari a origina 
den un wasserij di cocaina. 
Na 2022, polis a descubri 17 
wasserij di cocaina na Hu- 


landa. Aña pasa, esaki a au- 
menta na 23. Hopi biaha ta 
haya hende di Colombia of 
otro pais Sur Americano tra- 
hando den e laboratorionan 
aki. “Completamente logico, 
pasobra ta for di eynan e co- 
caina ta bin,” Van Nes a bisa 
EenVandaag. 


Autoridadnan Hulandes ta 
tene un bista hopi di cerca 
riba e desaroyo aki, special- 
mente pasobra cantidad gran- 
di di placa ta involucra den 
e wasserijnan di cocaina aki. 
“Esey tambe ta loke tin nos 
preocupa,” Van Nes a bisa. 
“Ta precisamente cu e canti- 
dadnan aki cu ta soborna ofi- 
cialnan, cual ta haci violencia 


posible y tambe ta permiti e 
mercado criminal pa sigui 
crece.” 


Pasobra autoridadnan ta “ra- 
sonablemente exitoso” den 
haya cocaina den e wafnan 


grandi, Van Nes ta anticipa cu 
e cantidad di wasserij ta bay 
keda aumenta. “Y ta p’esey 
nos ta pidi sociedad: si bo 
ta pensa cu algo no ta bon, 
report’e.” 

Bolivia ta pidi atencion pa hende cu lood den sanger 


(DW) – Diasabra ultimo, 
Defensor di Pueblo a pidi 
autoridadnan di salud di 
departamento di Potosi pa 
aplica un “plan di emergen- 
cia” pa atende e personanan 
afecta pa presencia di lood 
den nan sanger. 


E peliger ta afecta e poblacion 
di Cantumarca, ubica na e pi- 
anan di e sero historico Rico de 
Potosi, na unda tin actividad- 
nan minero cu a surpasa nan 
capacidad y cu ta causa polu- 
cion cu ta afecta directamente 
e salud di e personanan. 


Na mita di 2023, un sala di 
Tribunal Constitucional a pro- 
hibi pa warda desperdicio den 
e damnan Laguna Pampa I y 
Laguna Pampa II ademas di un 
trabou di rehabilitacion den e 
zona afecta “pa nivelnan halto” 
di contaminacion. Defensoria 
a efectua un verificacion di 
cumplimento di sentencia con- 
stitucional como “observador” 
hunto cu representantenan di 
medio ambiente di Alcaldia di 
Potosi. 


“Nos ta den presencia di dos 
problema: Uno, e falta di 


cumplimento di e sentencia 
constitucional, y dos, e tema 
di salud cu ta necesario pa re- 
media esaki inmediatamente,” 
e defensor di Pueblo, Pedro 
Callisaya a menciona den un 
comunicado. E representante 
di institucion defensor di dere- 
chonan humano a menciona 
cu Servicio Departamental di 
Salud di Potosi (SEDES) “tin 
obligacion di asumi e medi- 
danan necesario pa por salba e 
emergencia di salud aki.” 


Defensor di Pueblo a haci 
referencia na un estudio di 
116 test di laboratorio realisa 
na 93 persona adulto, asina 
como tambe na 23 mucha, 
cual a mustra un “presencia 
halto di lood den sanger” pa 
loke “ta importante pa haci e 
alerta corespondiente.” 


E entidad tambe a referi na 
e caso di un muhe di 81 aña 
“cual ta presenta 21.4% di mi- 


crogram” di lood den su sanger, 
otro di un homber di 56 aña 
cu 21% y finalmente un di un 
mucha di 6 aña cu 9%. “Nos 
ta preocupa pa e situacion aki, 
pasobra aparte di no cumpli cu 
sentencia constitucional, ta 
pone den riesgo e salud di e 
hendenan,” Callisaya a expresa. 


Defensoria a adverti cu e prox- 
imo temporada di bientonan 
den region por genera ainda 
mas contaminacion y aumenta 


e posibilidad di “un incidencia 
negativo den salud di e pobla- 
cion cu ta biba cerca.” 


Na 2023, un estudio realisa pa 
Central di Pueblonan Indigena 
di La Paz (CPILAP), den cual 
a tuma 302 muestra di cabey 
di personanan di seis teritorio 
indigena, a determina cu 74.5% 
di e muestranan tin nivelnan di 
mercurio hopi halto di loke ta 
permiti cu ta 1,0 parti pa miyon 
(ppm). 


Esaki tin relacion cu e crece- 
mento di mineria den e riunan 
Amazonico y cu ta usa mercu- 
rio pa sacamento di oro, loke ta 
contamina e riunan y piscanan, 
cu ta e principal alimento di 
poblacionnan originario di e 
luganan aki. 


Igualmente, casi 60 famia di 
municipio di Poopo, na Oruro, 
a sigura cu a presenta varios 
problema di salud debi na 
consumo di awa contamina 
di e riunan. Den caso aki, e 
muestranan di sanger y pishi 
a mustra e presencia di nivel 
halto di lood, arsenico y cad- 
mio. 


Colombianonan a marcha contra gestion di Petro 


(DW) – Ayera diadomingo 
miles di Colombiano a sali 
marcha den e cayanan di 
Bogota, Medellin, Cali, Bar- 
ranquilla y otro ciudadnan 
di e pais pa manifesta nan 
oposicion contra gobier- 
no di presidente Gustavo 
Petro, specialmente contra 
maneho di sector di salud y 
su intencion di convoca un 
constituyente pa reforma 
Constitucion. 


E mobilisacion, denomina 
“Marcha di bata blanco,” con- 
voca pa Asociacion Colombi- 
ano di Cirugia unda despues 
Asociacion Colombiano de So- 
ciedadnan Identifica (ACSC) 
tambe a uni ta representa 69 
organisacion di mediconan 
specialista, asina como tambe 
miles di persona di varios sec- 
tor. 


“Mi a vota pa e cambio, pa 
Petro, pero nos ta sigui cu e 
mesun situacion. Mi ta marcha 
pasobra mi ta sigui pensa cu 
Colombia tin algun speransa 
y mi ta stima mi pais,” Martha 
Estrada, un pensionado di 64 
aña a bisa. 
Na capital Colombiano, e co- 
mienso di e manifestacion a 
haya menasa di yobidanan cu 
a cuminsa cay trempan mainta 
na Parke Nacional, luga unda e 
manifestantenan ta concentra 
pa bay na Plaza Bolivar. “No 
mas aumento di combustibel,” 
tabata bisa e borchinan di al- 
gun transportista, cu tambe ta 
reclama na gobierno mas segu- 
ridad den careteranan na unda 
tin gruponan di atracado. 


Segun Alcaldia di Bogota, cerca 
di 45.000 persona a yega na 
Plaza Bolivar. 


Un di e ciudadnan unda a 
cuminsa prome cu e mani- 
festacion tabata Barranquilla, 
esun principal di Caribe Co- 
lombiano, caminda un mul- 
titud bisti di blanco of cu e 
T-shirt geel di seleccion di 
futbol a reuni dilanti stacion 
di Transmetro Joe Arroyo. Na 
Medellin, e di dos ciudad di 
Colombia y na unda Petro ta 
enfrenta e mayor oposicion, 
e multitud, cu banderanan di 
Colombia mas otronan berde 
y blanco di departamento di 
Antioquia, a cuminsa reuni na 
avenida Oriental cu La Playa. 


Politiconan di partidonan di 
derecha ta sigui cu exigenci- 
anan pa gestion di administra- 
cion di Pero, manera e caso di 
e ex-senador Nancy Patricia 
Gutierrez, ken a menciona cu 
“Diadomingo 21 di april ta un 
fecha inolvidabel pa Colom- 
bia.” 


Na Miami, Merca, tambe a 
marcha contra Pero caminda 
centenares di ciudadano a mo- 
bilisa te consulado Colombia- 
no na e ciudad aki pa e protesta. 


Aunke oposicion Colombiano 
a manifesta varios biaha contra 


gobierno di Petro, e manifesta- 
cion di ayera ta parce cu tabata 
esun di mas grandi pa motibo 
cu ta parti for di e rechaso di 
intervencion di gobierno pa 
sistema di salud. 


Petro a yega na poder na au- 
gustus 2022 como e prome 
iskierdista cu ta goberna un 
pais tradicionalmente dirigi pa 
elitenan conservador. Cu un 
60% di desaprobacion, segun 
encuesta di Invamer, e manda- 
tario a bin perdiendo apoyo di 
forsanan politico na Congreso 
y tambe den e plasa publico 
unda e ta hopi activo. 

Bloc principal di oposicion Venezolano ta scoge Edmundo Gonzalez 
como candidato pa reta Maduro 


(AP) — Coalicion princi- 
pal di oposicion Venezo- 
lano diabierna ultimo a 
bay di acuerdo pa uni tras 
di diplomatico Edmundo 
Gonzalez como retador di 
presidente Nicolas Mad- 
uro den eleccion e be- 
rano aki, actuando un dia 
prome cu e fecha limita pa 
formalisa su candidato. 


A yega na e decision unanime 
di e 10 partido den Platafor- 
ma Democratico Unitario, 
segun Omar Barboza, secre- 
tario ehecutivo di e coalicion, 
a bisa despues di un reunion 
di cinco ora cu a inclui discu- 
sion di otro posible candida- 
tonan. 


E bloc tabata permiti pa reg- 
istra Gonzalez provicional- 
mente dia 26 di maart despu- 
es cu gobierno a ricibi un 
ola di critica ora lidernan di 
oposicion a bisa cu nan tabata 


blokea di registra nan candi- 
dato scogi. Diasabra tabata e 
fecha limite pa haci su candi- 
datura final. 
E grupo di oposicion tabatin 
mester di reemplasa su prome 
candidato, 
Maria 
Corina 
Machado, kende facilmente a 
gana un primaria organisa pa 
e bloc na october pero tabata 


prohibi pa gobierno di par- 
ticipa den eleccion despues 
cu e Oficina di Contralor di 
Estado, controla pa e partido 
gobernante, a descualifik’e di 
tene un cargo publico pa 15 
aña. 


Administracion di Maduro a 
tuma accion contra oposicion 


prome cu eleccion presiden- 
cial dia 28 di juli a pesar di 
promesanan pa habri camin- 
da pa eleccion liber a cambio 
di alivio di sancion. Admin- 
istracion di presidente Meri- 
cano Joe Biden diaranson ul- 
timo a reimpone sancionnan 
pisa riba petroleo, criticando 
movidanan di Maduro. 


Gobiernonan di Colombia y 
Brazil tambe a expresa preo- 
cupacion, y presidente Gua- 
temalteco, Bernardo Arevalo 
a acusa gobierno di Maduro 
di “consolida un sistema anti- 
democratico.” 


Minister di Exterior Vene- 
zolano, Yvan Gil a yama e 
critica “un interferencia grave 
den asuntonan cu ta concerni 
solamente Venezolanonan.” 


Maduro, un auto-proclama 
lider socialista, oficialmente 
a lansa su candidatura luna 
pasa pa un di tres termino cu 
lo dura te 2031. 
E eleccion probablemente 
ta bay tin mas di 10 candi- 
dato, pero cu excepcion di e 
coalicion principal di oposi- 
cion, ningun ta spera di pre- 
senta un menasa pa e base di 
poder di Maduro. 
Potret: EFE. 


Canciyer Dominicano ta bay ONU pa duna 
siguimento na e situacion na Haiti 


(DiarioLibre) – Canciyer 
Dominicano, Roberto Al- 
varez ta bay participa pa di 
dies ocasion den e reunion 
periodico di Conseho di 
Seguridad di Organisa- 
cion di Nacionnan Uni pa 
aborda e crisis Haitiano y 
un biaha mas ta bay insisti 
riba e necesidad pa duna 
cumplimento na e reso- 
lucionnan di e organo aki 
riba sancionnan, embargo 


di arma y e despliegue di 
e Forsa Multinacional di 
Apoyo pa Seguridad na 
Haiti. 


A traves di un comunicado, 
Ministerio di Relacion Exte- 
rior a informa cu e reunion 
aki ta premria pa tuma lugar 
awe dialuna 22 di april, pa 
3pm na ciudad di New York, 
sede di Nacionnan Uni. 


Na e reunion, canciyer Al- 
varez ta bay ta compaña pa 
embahador Dominicano na 
ONU, Jose Blanco. 


Ta recorda cu januari ultimo, 
minister 
Roberto 
Alvarez 
a acudi na e organo aki di 
ONU pa adverti cu “mien- 
tras ta warda pa e despliegue 
di e mision multinacional 
aki, Haiti ta haya su mes den 
borde di abismo.” 


Den e sesion nobo aki, tambe 
ta bay participa Maria Isabel 
Salvador, enviado special di e 
Secretario General di ONU 


pa Haiti; y Catherine Russell, 
director ehecutivo di UNI- 
CEF. 


Lider di USVI ta urgi pa elimina ley racista 


(LoopCaribbeanNews) 
– Un oficial senior di go- 
bierno di United States 
Virgin Islands (USVI) ta 
instando 
Departamento 
di husticia pa caba cu e 
clasificacion di residente 
di teritorionan Hulandes, 
incluyendo esnan den Ca- 
ribe, como ciudadano di 
segunda clase. 


Director di Relacion Estatal y 
Federal pa gobierno di USVI, 
Teri Helenese, ta bisa cu e 
cambio lo enfatisa e urgencia 
pa reforma politica cu ta mina 
e derechonan fundamental y 
dignidad di e ciudadanonan 
Mericano aki. 


Helenese a critica e “marco 
colonial antidemocratico” es- 


tableci pa e Casonan Insular, 
cual a considera cu e “rasanan 
stranhero” “medio-civilisa” y 
“salvahe” bibando na Puerto 
Rico, Guam y otro teritorio 
Mericano yama “no-incor- 


pora” no tabatin derecho pa 
e mesun derecho constitu- 
cional y participacion demo- 
cratico, pasobra nan no tabata 
apto y no por a compronde 
“principionan Anglosajon.” 


Helenese a join e yamado pa 
elimina “e postura legal ana- 
cronistico aki”, cual el a bisa 
no solo ta “mina e integridad 
di nos republica sino tambe 
ta causa daño excesivo na e 
residentenan di e teritorionan 
aki.” 


Helenese a bisa cu tabata un 
imperativo moral pa rectifica 
e inhusticia aki, haciendo eco 
na lidernan a traves di lin- 
eanan di partido, incluyendo 
huesnan di Corte Supremo, 
Sotomayor y Gorsuch, kende 
a tuma e liderazgo y a conde- 
na e Casonan Insular pa nan 
prehuicio racial sin base, “cu 
no tin lugar den nos ley.” 
El a bisa cu Gobernador di 
USVI, Albert Bryan a nota 
cu e veredictonan anticua 


a reforsa un historia di sig- 
los largo di status di segun- 
da clase pa residentenan di 
USVI. “Virgense Merican- 
onan merece disfruta e rango 
completo di derecho civil y 
politico otorga pa Consti- 
tucion Mericano,” el a bisa, 
notando cu presidente Joe 
Biden ta documenta bisando 
“no por tin ciudadano di se- 
gunda clase na Merca.” 


Helenese a bisa cu e ta haci- 
endo un yamado pa Depar- 
tamento di Husticia bandona 
su dependencia riba e Caso- 
nan Insular “cu ta mancha 
nos democracia y ta burla di e 
balornan anti-colonial di fun- 
dacion di nos pais.” 


celebridad 
a12 


Dialuna 22 aPRil 2024 


Timbaland y Martin 
Garrix ta participa den 
Tomorrowland ADE 


(NLTimes)—Ticket pa un 
celebracion special di 20 
aña di e festival di musica 
Tomorrowland cu un serie 
di presentadornan secreto 
a cuminsa siman pasa. E 
evento aki lo tuma luga 
den e Ziggo Dome memey 
di e Amsterdam Dance 
Event (ADE). Organisa- 
donan tambe a revela cu 
productor famoso Timba- 
land y DJ Martin Garrix 
lo ta entre otro cu ta papi- 
ando na e conferencia di e 
evento. 


E evento Tomorrowland lo 
tuma luga dia 18 di octo- 
ber y lo ta un show pa e dos 
decada di e festival di musica 
electronico. Tur ganashi di 
e evento lo bay pa e Tomor- 
rowland Foundation, cual ta 
ofrece sosten na organisa- 
cionnan NGO rond mundo 
“cu ta dunando muchanan 
vulnerable un chens pa ex- 
presa nan mes creativamente 
via musica, baile y arte, y 


traha riba nan autosistema,” 
Tomorrowland a bisa. 


E ADE di e aña aki ta cum- 
insa un par dia trempan. Or- 
ganisadonan no a revela ai- 
nda ken lo presenta durante 
e evento di cinco dia cumin- 
sando dia 16 di october. Un 
total di mas cu 2,500 artista lo 
tuma parti den mas cu 1,000 
evento organisa den 200 sitio 
na Amsterdam. 


E conferencia di ADE Pro 
lo inclui un evento principal 
cu Timbaland y Garrix riba 
escenario hunto, segun or- 
ganisadonan a bisa e siman 
aki. “Ambos productor sen- 
sacional cu contribucionnan 
musico innovativo den nan 
tereno respectivo, y despues 
di a comparti un combersa- 
cion cu David Guetta duran- 
te e edicion di ADE online na 
2020, nan lo participa awo en 
bibo riba escenario na Felix 
Meritis.” 


Coachella ta mira varios artistanan famoso e aña aki, ambos riba y 
dilanti escenario 


(AP)—Miles 
di 
fanati- 
conan a reuni den e pueb- 
lo desierto di Indio na 
California e aña aki pa 
e Coachella Valley Mu- 
sic Festival, awo den su 
segundo siman. Presen- 
tacionnan principal pa e 
edicion aki di e festival 
famoso ta inclui Lana Del 
Rey, Tyler The Creator y 
Doja Cat. 


Por a mira caranan famoso 
den e audiencia na e Em- 
pire Polo Club, incluyendo 
Taylor Swift, Travis Kelce y 
Justin Bieber, hunto cu Ice 
Spice y Sabrina Carpenter, 
ken tambe a presenta duran- 
te e weekend cu a pasa. 


Reneé Rap, ken a bira suma- 
mente popular cu e premir- 
acion di e pelicula “Mean 


Girls” y su album debut 
“Snow Angel,” a presenta 
hunto cu Kesha riba escenar- 
io pa canta e cantica popular 
di Kesha, “TiK ToK.” Nan a 
canta liriconan alternativo cu 
a tira critico riba Sean “Did- 
dy” Combs, ken actualmente 
ta enfrenta varios acusacion 


di asalta sexual y abuso sex- 
ual. 


Fanaticonan for di tur skina 
di e pais y mas leu a bisti den 
disfraznan festivo y a wanta 
poster cu ta mustra apoyo pa 
nan artista faborito. Prijsnan 
pa ticket general a varia en- 
tre 500 pa 600 dollar pa un 
weekend, y hopi di e fanati- 
conan presente a drumi den 
tent. 


Na mesun momento, tambe 
a tuma luga un teremoto 32 
kilometer leu for di e sitio di 
Coachella siman pasa, aunke 
a reporta cu ningun hende a 
sali herida. 

“Bon dia juffrouw” Ealeen 


Recientemente 
maestro 
Ealeen Ferro Pimienta a 
lansa riba medionan so- 
cial di Instagram y Face- 
book un pagina nobo 
yama “Bon dia, juffrouw”. 


Ealeen ta conta cu na 2019, el 
a termina IPA como maestro 
di kleuter y a cuminsa traha 
na Scol Preparatorio Cayena. 
E scol aki tawata tambe su 
scol na cua el a core su pasan- 
tia den Grupo 2. 


E pasion pa educacion y prin- 
cipalmente di esunnan mas 
chikito, ta loke semper ta su 
motivacion. El a cuminsa cu 
hopi ambicion y motivacion 
p’e profesion aki. 


Loke si el a ripara ta cu re- 
alidad por ta otro como cu e 
trabou tin basta reto. Sin em- 
bargo ta cu amor mester en- 
frenta esaki. 


Pa por comparti experiencia 
cu futuro maestro y cu tur 
interesado, juffrouw Ealeen 
a lansa su pagina nobo “Bon 
dia, juffrouw”. 


Aki juffrouw Ealeen ta com- 
parti entre otro idea di con pa 
stimula concentracion, con 
pa caba na tempo limite, con 
pa haya atencion completo 
dje klas y tambe algun tips pa 
uso di schrift y mas. 


Serie di tayer tocante ‘Creative Entrepreneurship’ organisa door di 
Departamento di Asuntonan Economico/IDEA 


Departamento 
di 
Asuntonan 
Economico, Comercio y Indu- 
stria mediante su unit di Iniciati- 
va pa Desaroyo pa Empresa Aru- 
bano (IDEA) a organisa un serie 
di tayer tocante: “Creative Entre- 
preneurship”. 


E serie di tayer tocante Empresario 
Creativo (Creative Entrepreneur- 
ship) a cuminsa 21 februari, 2024, na 
‘The Hub @ San Nicolas’ y a atrae e 
prome dia un total di 35 participante. 
E serie di tayer a continua dianan 6 y 
20 di maart y 10 di april, di cual cada 
un di e sesionnan aki a resulta den un 
exito total. E serie di tayer lo continua 
te cuminsamento di juli 2024. 


E meta principal di e serie di tayer aki 
ta pa introduci ‘Creative Entrepre- 
neurship’ y su beneficionan esencial 
na e comunidad empresarial di San 
Nicolas (SN). Como resultado, par- 
ticipantenan lo siña conhuntamente 
con pa planea, lansa, maneha y amplia 
nan negoshi creativo na SN usando 
nan creatividad, cultura, talento, y 
habilidadnan. 


E tayernan a reuni un mescla diverso 
di individuonan, tur hopi interesa pa 
explora e mun- 
do di empresario creativo. Participan- 
tenan tabata hopi entusiasma, y a in- 
tercambia nan ideanan y a trece nan 
habilidadnan den un forma sosteni- 
bel. 


IDEA ta gradici e facilitadonan pa e 
exito di cada tayer. E facilitadonan ta- 
bata sa con pa trece nan presentacion 
dilanti, locual a enrikece e conoce- 
mento di e participantenan y a laga un 
impresion riba tur presente. 


Den e prome sesion Minister di 
Asuntunan Economico, Minister sr. 
Geoffrey Wever, y e Directora di De- 
partamento di Asuntonan Economi- 
co, Sra. Maria Dijkhoff-Pita, tabata 
presente y nan a duna un introduc- 
cion hopi bunita y a yama tur hende 
presente bonbini. 


E prome facilitado pa e serie di tayer 
aki tabata Sr. Dave Martinus, un 
coach di e prestigioso compania cer- 
tifica, ‘Action COACH Aruba’. E a 
presenta dia 21 di februari, y a trata 
e topico clave di: 'Introduction to 
Creative Entrepreuneurship' y dia 
10 april a presenta e topico di ‘Mar- 
ket Your Creative Business’. E obhe- 
tivo di e presentacionnan aki tabata 
pa, ‘Explora e funcion di innovacion 


y haya mas conocemento di negoshi 
y haya sa con pa uza bo creatividad 
potencial den e mercado dinamico di 
awendia’. 


E serie di tayer a continua dia 6 di 
maart, unda Sr. Elthon Lampe di- 
rector di ‘Activated Power’ a trata e 
topico interesante di: 'Creative En- 
trepreneurship with AI' y e a presenta 
topiconan manera: Kico ta AI y paki- 
co ta importante pa cualkier negoshi; 
Tiponan di AI; ChatGPT 3.5 (version 
gratis); ChatGPT 4 (version paga) y a 
mustra algun ‘Demo’. 
Sra. Judella Trim di IDEA a presenta 
20 maart, 'Business Plan' como top- 
ico. Despues di su presentacion, e 
participantenan a sinta den grupo y a 
skirbi nan ‘Business Plan’ y algun di 
nan a presenta nan plan di negoshi 
creativo na henter e grupo presente. 


Nos facilitadonan a hunga un papel 
importante pa haci cada sesion in- 
formativo y interesante. E respuesta 
positivo di e participantenan tocante 
e serie di tayer ta resalta e importancia 


pa crea innovacion y mas empresanan 
den nos comunidad. Mientras nos ta 
mirando pa futuro, nos ta compro- 
meti pa sigui brinda sosten na tur em- 
presario. E siguiente tayernan lo ta: 


diaranson, 24 april 
- 
CREATE 
Your Business Structure/ Notary 
Johnson 
- Business Registration (KvK) 


diaranson, 8 mei 
- Get Your 
Business License (DEZHI) 
- 
Protect 
Your Creative Assets/ BIE 


diaranson, 22 mei 
- Sales and 
Marketing/ D. Martinus 
- 
Tackling 
the Shadow Economy in Aruba/ DE- 
ZHI 
diaranson, 5 jun, 
- Employee 
Insurance 
- Manage Your Finances/ J. v/d Biezen 


diaranson, 19 jun 
- All about 
Taxes/ DIMP 
- Get inspired by IDEA’s services 


diaranson, 26 jun 
- Team Em- 
powerment/ C. Hoen-Daly 
- 
Get 
in- 
spired by the services of ARINA 


dialuna,1 jul 
- Import/ Ex- 
port/ Exemptions (Douane) 
- Get inspired by the services of Ex- 
prodesk 


diaranson, 3 Jul - The Power to Make 
a Social Impact in Your Creative 
Business (SDGs) 
- Know the future of businesses ‘In- 
novation’/ Futura 


Tur tayer menciona aki riba lo tuma 
luga na The Hub @ San Nicolas, B. 
v/d Veen Zeppenfeldstraat 70-72 (casi 
na final di mainstreet). Orario: 7:00 
pa 9:00 pm y ta completamente gratis. 


Pa mas informacion por tuma con- 
tacto cu nos libremente na IDEA na 
telefon 
521-2440 of 521-2439 of manda un 
email na j.trim@deaci.aw. 

Cacho riba caya a morde ciclista 
Diabierna mainta a dren- 
ta informe di cu un ca- 
cho a morde un dama na 
altura di Veld di Estrella, 
mesora a dirigi un pa- 
truya na e sitio. 


Na yegada di e patruya a bin 
compronde cu un cacho a sali 
bay ataca e dama riba bicicle- 
ta, hasta auto di polis e cacho 
a sali bay ataca y durante cu 
polis ta eynan, e cacho ta sali 
bay ataca tur hende. 


Polis a bay papia cu e 
doñonan di e cacho pa nan 
mara esaki den nan cura pa 
evita mas problema. 


Candela grandi den mondi 
Alto Vista tabata menasa y 
causa molester 


Diabierna 
madruga 
a 
drenta informe di un can- 
dela grandi cual tabata 
menasa y causa molester 
pa e habitantenan den 
cercania, mesora a dirigi 
bombero na e sitio. 


Na yegada di bombero me- 
sora a cuminsa cu un com- 
bate directo y a paga e can- 
dela pa asina evita e menasa 
y e molester cu esaki tabata 
ocasiona. 


Ladronnan a bay cu un Kia Rio blauw for 
di Sabana Liber 
Diabierna mainta a dren- 
ta informe di un caso di 
ladronicia di un Kia Rio 
for di Sabana Liber, me- 
sora a dirigi un patruya 
na e sitio. 


Na yegada di e patruya a bin 
compronde cu aki ta trata di 
ladronicia di e Kia Rio blauw 
A50206, polis a tuma e keho 
y no ta descarta cu aki lo por 
ta trata di un otro caso di e 
Kia Rio Tik Tok Challenge. 


Diabierna merdia a drenta in- 
forme di cu e Kia Rio blauw 
cu a ser horta ta ser mira na 
Flacciusstraat, mesora a di- 
rigi un patruya na e sitio. Na 
yegada di e rechecheurnan 
a bin descubri cu en berdad 
esey ta e auto cu a ser horta 
den oranan di madruga for di 
Sabana Liber. 


A pidi pa e investigadornan 
tecnico y forensico bin haci 
nan investigacion pa asina 
logra bin haya sa ta kendenan 
ta esunnan responsabel pa e 
Kia Rio Tik Tok Challenge 
aki. 


Ladronnan a kibra drenta pa horta den dos 
auto 


Diabierna 
madruga 
a 
drenta informe di kiebro 
y ladronicia for di 2 auto 
para dilanti un cas na 
Tanki Leendert, mesora 


a dirigi un patruya na e 
sitio. 


Na yegada di e patruya a bin 
compronde cu den e oranan 


ey ladron a drenta den 2 auto. 
Polis a tuma e keho di kiebro 
y ladronicia for di auto. 


Polis a bay na un hotel na 
Palm Beach pa un turista 
cu a bira rebelde y fuera di 
control 


Diabierna 
madruga 
a 
drenta informe di cu tin 
un turista cu lo a bira 
rebelde na un hotel na 
Palm Beach, mesora a 
dirigi un patruya na e 


sitio. 
Na yegada di e patruya ora e 
turista a wak polis mesora el 
a calma. Polis a papia cune y 
el a dicidi pa bay su camber y 
drumi. 

Accidente cu herido pa falta di preferencia 
na Paradera 


Diabierna anochi a drenta 
informe di un acciden- 
te cu hende herida di- 
lanti Domino’s Pizza na 
Paradera, mesora a dirigi 
tanto polis como ambu- 
lance na e sitio. 


Na yegada di e patruya a bin 
compronde cu aki ta trata 
di un accidente unda cu e 
chauffeur di e Volkswagen no 
a duna preferencia na e Yaris 
cu tabata riba e caminda di 
preferencia y a dal den dje. 


Debi na e impacto e chauf- 
feur di e Yaris a resulta leve- 
mente herida. 


Na yegada di e ambulance 
nan a atende e victima. 


Auto ta faya y chauffeur 
ta para un caminda 
sospechoso pa traha riba 
dje 


Diabierna mainta a drenta in- 
forme di cu tin un auto scon- 
di riba e tereno di ex-Morgan 
Island y tin hende trahando 
riba dje, mesora a dirigi un 
patruya na e sitio. 


Na yegada di e patruya a bin 
compronde cu aki ta trata di 
un auto cu lo a haya prob- 
lema y e chauffeur a bay 
trata na drech’e. Polis a hala 


su atencion pasobra e por a 
haci esey banda di caminda 
mes y no eynan unda cosnan 
sospechoso ta sucede, y pa 
colmo e number di auto no 
ta cuadra cu e auto ey. 


Polis a core cune for di e sitio 
y a dun’e un chens pa e bay 
stret su cas y drecha e papel- 
nan di e auto. 


Na Savaneta un homber no 
kier a bandona cas bendi 


Diabierna mainta a dren- 
ta informe di cu tin un 
persona cu no kier sali for 
su ex-cas, mesora a dirigi 
un patruya na e sitio. 


Na yegada di e patruya a pa- 
pia cu e persona pero ni cu- 
anto nan a papia cune e no a 


haci caso. 


Ta te ora el a nota presencia 
di e team special a yega, el a 
core sali scondi. Ora patruya 
a drenta paden a bin descubri 
cu el a huy for di e sitio sin cu 
e polisnan tabata sa. 

Bomberonan a bay Savaneta pa un casita di zink na candela 


Diabierna mainta a dren- 
ta informe di cu tin can- 
dela na un casita di zink 
na Savaneta, mesora a 
dirigi bomberonan na e 
sitio. 


Na yegada di bomberonan a 
nota cu e casita tabata full na 
candela, mesora a inicia cu 
un combate directo y fuerte 
cu a logra domina y paga e 
candela completamente, evi- 
tando asina su expansion. 


Chauffeur a haya prohibicion pa sigui stuur 
pa 8 ora despues di a dal tras di auto 


Diabierna anochi a drenta 
informe di un accidente 
na Savaneta, mesora a di- 
rigi un patruya na e sitio. 


Na yegada di e patruya a bin 
compronde cu aki ta trata di 
un accidente unda e chauf- 
feur di un Nissan March 
bayendo direccion pabao no a 
regula su velocidad ni a man- 
tene distancia, a bay dal tras 
di e Honda HRV cual tabata 


su dilanti. 
Polis a nota cu e chauffeur di 
e March ta poco bebi y a test 
e chauffeur y esaki net a sur- 
pasa un tiki e limite permiti 
y polis a lag’e yama un famil- 
iar pa bin busk’e y a dun’e 
un prohibicion pa stuur e 
siguiente 8 ora. 


Afortunadamente 
ningun 
hende a resulta herida. 


Polis a bay Montaña pa 
algun cacho riba caya cu ta 
ataca peaton y ciclista 


Diabierna anochi a drenta 
informe di cu tin algun 
cacho riba caya na Mon- 
taña cu ta ataca ciclista y 
peatonnan, mesora a di- 
rigi un patruya na e sitio 


indica. 


Na yegada di e patruya no 
a mira ningun cacho den 
vecindario. 


Polis a detene homber pata pata cu a sali fey bar y a dal abao 


Diabierna 
anochi 
a 
drenta informe di cu tin 
un homber pata pata 
cu a sali for di un bar na 
Kudawecha y a dal abao, 
mesora a dirigi un patruya 
na e sitio. 


Na yegada di e patruya a bin 
compronde cu e dama no a 
lag’e bay cu auto debi na e 
estado cu e homber ta y aki 
e homber mes a cuminsa 
cana y a dal abao polis a nota 
cu e homber ta burachi y a 
deten’e. 

Biden ta firma ley extendiendo un programa clave di vigilancia 
Mericano 


(AP) — Presidente Meri- 
cano, Joe Biden riba diasa- 
bra a firma legislacion re- 
autorisando un ley clave 
di 
vigilancia 
Mericano 
despues cu division to- 
cante si FBI mester ta re- 
stringi di usa e programa 
pa listra data di Merican- 
onan casi a forsa e statuut 
pa caduca. 


Apenas prome cu su dead- 
line di mey anochi, Senado 
a aproba e legislacion cu un 
voto 60-34 oranan prome cu 
sosten bipartisano, extendi- 
endo pa dos aña e programa 
conoci como Seccion 702 di 
e Ley di Vigilancia di Inteli- 
gencia Stranhero (FISA na 
Ingles). 
“Na ultimo momento, nos 
ta re-autorisando FISA net 
prome cu e caduca mey ano- 
chi,” lider di mayoria den 
Senado, Chuck Schumer a 
bisa ora votacion riba e apro- 
bacion final a cuminsa 15 
minuut prome cu e deadline. 
“Henter dia nos a persisti y 
nos a persisti den purba di 
yega na un logro y na final, 
nos tabata exitoso.” 


Oficialnan Mericano a bisa cu 
e herment di vigilancia, auto- 


risa pa prome biaha na 2008 
y renoba varios biaha desde 
esey, ta crucial pa stop atake 
terorista, 
intrusion 
ciber- 
netico y spionahe stranhero, 
y tambe a produci inteligen- 
cia riba cual Merca a depende 
pa operacionnan specifico, 
manera e asesinato di lider di 
al-Qaida, Ayman al-Zawahri 
na 2022. 


E propuesta lo renoba e pro- 
grama, cu ta permiti gobi- 
erno Mericano colecta sin 
un orden di hues e comu- 
nicacion di ciudadanonan 
no-Mericano ubica pafo di e 
pais pa compila inteligencia 
stranhero. E re-autorisacion a 
enfrenta un caminda largo y 
dificil pa su aprobacion final 


diabierna despues cu lunas di 
enfrentamento entre defen- 
sornan di privacidad y esnan 
cu ta boga pa seguridad na- 
cional a pusha consideracion 
di e legislacion den borde di 
caduca. 


Maske e programa di spiona- 
he tecnicamente tabata pro- 
grama pa caduca mey anochi, 
administracion di Biden a 
bisa cu ta spera cu su autori- 
dad pa colecta inteligencia lo 
keda operacional pa al me- 
nos un aña mas, danki na un 
opinion di Corte di Vigilancia 
di Inteligencia Stranhero – cu 
ta ricibi aplicacion pa vigilan- 
cia – anteriormente e luna 
aki. 


Asina mes, oficialnan a bisa 
cu e aprobacion di corte no 
mester ta un substituto pa 
aprobacion di congreso, spe- 
cialmente ya cu compania di 
comunicacion por stop coop- 
eracion cu gobierno si ta per- 
miti e programa pa caduca. 


Algun ora prome cu e ley 
tabata di caduca, oficialnan 
Mericano ya tabata den pura 
despues cu dos proveedor 
mayor di comunicacion na 
Merca a bisa cu nan lo stop 


di cumpli cu orden door di 
e programa di vigilancia, se- 
gun un persona familiar cu 
e asunto, kende a papia den 
condicion anonimo. 


Pero a pesar di urgencia di 
adminsitracion di Biden y se- 
sionnan di informacion cla- 
sifica pa senadornan siman 
pasa riba e rol crucial cu nan 
ta bisa e programa di spiona- 
he ta hunga den protege se- 
guridad nacional, un grupo di 
legislador progresivo y con- 
servador, kende tabata agi- 
tando pa mas cambio, a nenga 
di acepta e version di ley cu 
Congreso a manda un siman 
prome. 
E legisladornan a exigi pa 
Schumer, D-N.Y., permiti 
voto riba amienda na e legis- 
lacion cu lo busca pa atende 
loke nan ta mira como ‘loop- 
hole’ di libertad civil den e 
legislacion. Na final, Schum- 
er a logra cera un acuerdo cu 
lo permiti criticonan ricibi 
voto riba nan amienda a cam- 
bio di agilisa e proceso pa su 
aprobacion. 


E seis amienda finalmente no 
a logra haya e sosten necesa- 
rio pa keda inclui den e ver- 
sion final. 


Un di e cambionan mayor 
proponi tabata centra riba re- 
striccion di acceso di FBI na 
informacion tocante Meri- 
canonan a traves di e pro- 
grama. Maske e herment di 
vigilancia ta enfoca solamente 
riba no-Mericanonan na otro 
pais, tambe ta colecta comu- 
nicacion di Mericanonan ora 
nan ta den contacto cu e stra- 
nheronan en cuestion. 


Aña pasa, oficialnan Merica- 
no a revela un serie di abuso y 
eror di analistanan di FBI den 
cuestiona inadecuadamente e 
repositorio di inteligencia pa 
informacion tocante Meri- 
canonan of otronan na Mer- 
ca, incluyendo un miembro 
di Congreso y participan- 
tenan den e protestanan di 
husticia racial na 2020 y dia 6 
di januari 2021. 


Pero miembronan di comi- 
tenan di inteligencia den 
tanto Congreso como Se- 
nado, como tambe Departa- 
mento di Husticia, a adverti 
cu rekeri un orden di hues lo 
stroba oficialnan severamente 
di responde na menasanan 
inminente riba seguridad na- 
cional. 


Mas di 2mil persona evacua mientras 
volcan Indones ta lansa nubia di as 


(AP) — Mas cu 2,100 per- 
sona bibando cerca di un 
volcan den erupcion riba 
Isla Sulawesi di Indone- 
sia a keda evacua diabier- 
na ultimo pa motibo di e 
peliger di as plama, caida 
di piedra, nubia volcanico 
cayente y e posibilidad di 
un tsunami. 


Centro Indones pa Vulcano- 
logia y Mitigacion di Peliger 
Geologico a registra al menos 
tres erupcion desde diabierna 
tardi, cu e altura maximo di 
e columna di erupcion al- 
cansando 1,200 meter. 


Un aeropuerto internacional 


na ciudad Manado, menos di 
100 kilometer for di Mount 
Ruang den erupcion, ainda 
tabata temporalmente cera 
mientras as volcanico a keda 
lansa den aire. 


Imagen di satelite di Agencia 
di Meteorologia, Climatolo- 
gia y Geofisica ta mustra cu 
e as a plama den west, nort 
west, nort oost y zuid oost, 
cubriendo Manado y Nort 
Minahasa, segun un declara- 
cion di Ministerio di Trans- 
porte Indones. 


A bisa mas cu 11mil persona 
pa bandona nan cas cu ta- 
bata ubica den e area afecta. 


Un team conhunto di auto- 
ridad local a pasa door di e 
pueblonan rond di e volcan y 
a evacua residentenan na ar- 
eanan mas safe riba boto. 


Oficialnan ta preocupa cu 
parti di e volcan por collapse 
den lama y causa un tsunami, 
manera a pasa den un erup- 
cion eynan na 1871. 


Cas, caminda y otro edificio 
tabata cubri cu as volcanico 
shinishi, y cantidad di dak a 
kibra door di branca lansa 
den e erupcion. 


Mount Ruang a mira al me- 
nos cinco erupcion grandi di- 
aranson, causando e Centro 
pa Vulcanologia y Mitigacion 
di Peliger Geologico pa emiti 
su nivel mas halto di alerta. 
A duna hende orden pa keda 
al menos 6 kilometer leu di e 
montaña di 725 meter. 


Observacion di e agencia dia- 
bierna a bisa cu huma blanco 
tabata saliendo for di e crater 
principal cu intensidad me- 
dio te diki. 


Oost di e volcan, Taguland- 
ang Island por tabata den 
riesgo si un collapse sucede. 
Su residentenan tabata entre 
esnan bisa pa evacua. Agen- 
cia Indones di Mitigacion di 
Desaster a bisa cu lo reloca 
residentenan na Manado, un 
biahe di 6 ora riba boto. 


Indonesia, un archipelago di 
270 miyon persona, tin 120 
volcan activo. E ta propenso 
pa actividad volcanico paso- 
bra e ta sinta riba e “Ring of 
Fire”, un serie di fault line 
sismico rond di Ocean Paci- 
fico. 


A18 deporte 

A lansa investigacion riba video di Hensley Meulens den cabina 
durante vuelo 


(CuraçaoChronicle) – Au- 
toridadnan a inicia un in- 
vestigacion despues cu un 
video a aparece mustran- 
do Hensley Meulens, naci 
na Corsou, un ex-coach 
pa e San Francisco Giants 
y actualmente cu e Colo- 
rado Rockies, den cabina 
durante un vuelo den avi- 
on charter. 


Riba e video por scucha 
Meulens, kende awo ta fungi 
como coach di e Colorado 
Rockies, haciendo joke bisan- 
do “Ami ta bay aterisa e avion 
awe nochi. Pues relaha.” 


Reportahenan ta indica cu e 
incidente a sucede durante 


un vuelo charter di e team for 
di Denver pa Toronto e luna 
aki. 


E video, cu a hala amplio 
atencion, tabata subi riba red- 
nan social pa Meulens mes, 


mustrando e sinta den un di e 
asientonan di piloto durante 
e vuelo di United Airlines 
dia 20 di april. Sinembargo, 
desde e tempo ey a delete e 
video. 


Den e leyenda compañando e 
video, Meulens, conoci como 
“Bam Bam,” a skirbi: “Mi a 
diberti den e cabina den nos 
vuelo for di Denver pa To- 
ronto. Danki na e capitan y 
e first officer di nos charter 
United cu a permiti mi e gran 
experiencia aki.” 


Administracion Federal di 
Aviacion (FAA) y United 
Airlines ta conduciendo un 
investigacion riba con Meu- 
lens a haya acceso na e cabi- 
na, manera reporta pa e Wall 
Street Journal. 
United Airlines a bisa cu e 
bishita na e cabina tabata “un 
violacion cla di nos politica 
operacional y di seguridad” y 


a reporta e asunto na FAA. 


“Nos ta profundamente per- 
turba pa loke nos ta mira 
den e video ey, cu ta parce di 
mustra un persona no auto- 
risa den e flight deck na alti- 
tud di cruise mientras tabatin 
autopilot,” segun vocero di 
United, Russell Carlton. 


Meulens, kende tabata coach 
pa e Giants di 2010 pa 2019, 
tambe tabata parti di e staff di 
coaching pa e Mets, Yankees 
y Rockies. Anteriormente el 
a hunga den MLB pa parti di 
siete temporada, principal- 
mente cu e Yankees. 


Ryan Garcia a knock down 
Devin Haney tres biaha, 
dunando su rival amateur 
su prome perdida como 
profesional 


(AP) — Comportamento 
di Ryan Garcia na ca- 
minda pa su pelea con- 
tra Devin Haney tabata 
parce asina eratico cu al- 
gun hende a pensa cu no 
mester permitie pa bringa 
mes. Imagina e pelea cu 
nan lo a perde. 


Garcia a knock down Haney 
tres biaha, y a duna e campe- 
on WBC super lightweight 
su prome perdida, ganando e 
pelea pa decision mayoria di- 
asabra nochi, pero no e titulo, 
pasobra el a surpasa e limite 
di peso. 


Comportamento straño di 
Garcia den publico y riba 
rednan social durante e pro- 
ceso a conduci na duda riba 
con serio e tabata pa e pelea. 
Tabata mustra como cu e no 
a dedica suficiente tempo na 
training ora e tabata mas cu 3 
libra riba e limite di 140 libra 
diabierna. 


Pero e velocidad y poder den 
su man tabata demasiado pa 
Haney, kende tabata herida 
for di round di apertura y a 
dal abao den e di siete, di dies 
y di diesun. “Ban serio guys, 
boso realmente a kere mi ta 


loco?” Garcia a grita na e fa- 
naticonan durante su entrev- 
ista despues di e pelea den e 
ring. 


Garcia (25-1, 20 KO) a gana 
cu score di 115-109 y 114- 
110 riba e card di dos hues, 
mientras e di tres tabatin e na 
112-112. Associated Press a 
score 114-110 pa Garcia. 


E dos boxdo Californiano 
di 25 aña di edad a split seis 
pelea como amateur, pero 
Haney tabatin e carera pro- 
fesional mas fuerte, ganando 
e titulo indiscutible light- 
weight y despues moviendo 


pa gana e faha WBC den su 
prome pelea na 140 libra. 
Garcia no por a bay cu esey, 
pero a bay cu e record per- 
fecto di Haney. Haney a cay 
na 31-1. 


Tabata parce cu Haney a 
tuma su lugar entre e miho 
boxdo na mundo, mientras a 
bira facil pa pensa cu Garcia 
tabata sobrevalora. Gervonta 
Davis a stop Garcia aña pasa 
den su pelea di mas grandi, 
y expectativanan cu e tabata 
bayendo abao atrobe, hasta 
ora el a insisti cu e tabata cla 
pa bringa a pesar di e apari- 
encia cu el a pasa mas tempo 


riba interenet cu den gym. 


Garcia a splica cu e mester di 
su salidanan anochi y tempo 
pa su otro interesnan pa yuda 
surpasa problema den su 
bida personal, manera un di- 
vorcio. “Mi a haci loke mi a 
pensa mi mester haci pa sinti 
OK,” Garcia a bisa. 


E tabata miho cu OK. E ta- 
bata miho cu un di e miho 
bringadornan na mundo. 


Garcia a bisa cu e lo mira pa 
move na 147 libra, bisando 
cu e ta incapaz di yega na e 
limite di 140 libra. 


servicio/sorteo A19 


Dialuna 22 aPRil 2024 


Resultado Sorteo 
April 20 y 21 


Cadena Alexander Lottery ta presenta resultado di weganan di suerte 


merdia 
anochi 
diadomingo merdia 




3541 
7865 


FP 


448 


Sorteo # 4244 


Sorteo # 2300 


3695 


5563 


Sorteo # 4244 


X3 


8454 


Sorteo # 4244 


Sorteo # 1118 


Virgo 


9158 


X5 


29 
Letter 
G 


0 
0 
7 


169 


0 
5 


156 


0 
0 
0 
0 
0 





1491 


X3 


Proximo Jackpot 


70.000,- 


Sorteo # 6450 


Sorteo # 


x afl 8,00 


x Match 4 


Mega Ball 


Proximo Jackpot 


380.000,- 


x match 4 


Sorteo # 


6059 


Sorteo # 6027 


Sorteo # 957 


x afl. 500,00 


x afl.15,00 
x afl 50.00 


Tauro 


FP 


578 


x Jackpot 


Sorteo # 8224 
Sorteo # 2486 


Sorteo # 1973 


7112 


4465 


Sorteo # 7268 


x Jackpot 


x Match 4 
x afl. 12,00 


X2 


Joker 


5730 
230.000,- 


x Jackpot 
x Match 4+ 


Proximo Jackpot 


12-18-23-29-30 


03-10-11-15-17 


9135 


Afl. 480.000,- 


Letter 


0 
0 
0 


0 


0 
5 


107 


0 
0 
0 
0 
0 





5016 


X2 


Proximo Jackpot 


73.000,- 


Sorteo # 6451 


x Match 4 


Sorteo # 


x afl 8,00 


Mega Ball 


Proximo Jackpot 


380.000,- 


x match 4 


Sorteo # 


5201 


Sorteo # 4245 


Sorteo # 1119 


x afl. 500,00 


x afl.15,00 
x afl 50.00 


Scorpio 


X2 


046 


x Jackpot 


Sorteo # 4245 
Sorteo # 


Sorteo # 2301 


2488 


7137 


Sorteo # 4245 


x Jackpot 


x Match 4 
x afl. 12,00 


X2 


Joker 


9506 
230.000,- 


x Jackpot 
x Match 4+ 


Proximo Jackpot 


04-06-16-21-29 


0724 


Afl. 480.000,- 


diario 
Korsou 
super4 
flamingo 


9139 
1403 
5326 
8799 
0384 
0395 
super5 
9033 
8245 
3715 
- 
3053 


diario 
Korsou 
super4 
flamingo 


8017 
3945 
6849 
1863 
3830 
3110 
super5 
0911 
9733 
2664 
61805 
3779 


diadomingo 


Recordatorio pa cu proceso pa saca of renoba certificado di salud 
(ex carchi berde) 


Dienst Warenkeuring en 
Hygiene (DWH) di De- 
partamento di Salud Pu- 
blico cu ta encarga cu 
otorgamento di e carchi 
di salud of tambe yama 
“carchi berde” ta informa 
lo siguiente. 


Segun ley di Personeels- 
besluit warenverordening AB 
1995 no. GT 2 tur persona cu 
ta traha cu alimento y/of be- 
bida designa pa consumidor 
mester tin un Certificado di 
Salud (ex Carchi Berde) na 
ordo. E Certificado di Salud 
mester ta vigente y visibel 
pa e inspectornan di seccion 
di Dienst Warenkeuring en 
Hygiëne di Directie Volksge- 


zondheid na tur momento. 
Pa por haya un Certificado 
di Salud (ex Carchi Berde) e 
persona mester cumpli cu lo 
siguiente. 
Pa prome peticion: 
Acudi 
na 
seccion 
di Dienst Warenkeuring en 
Hygiëne di Directie Volks- 
gezondheid na Dr. Oduber- 
straat 1; 
E 
persona 
mester 
acudi cu un identificacion: 
- 
Un cedula di Aruba 
valido; 
- 
Of un paspoort of 
rijbewijs valido conhunta- 
mente cu un papel di censo 
di Afl. 5,- (no mas bieu cu 6 
luna) 
Despues ta acudi na Finan- 


ciën di Directie Volksgezond- 
heid pa cumpli cu pago di 
Afl. 30,- 


Renobacion: 
Acudi na seccion di Dienst 
Warenkeuring en Hygiëne di 
Directie Volksgezondheid na 
Dr. Oduberstraat 1; 
E 
persona 
mester 
acudi cu un identificacion: 
Despues ta acudi na Finan- 
ciën di Directie Volksgezond- 
heid pa cumpli cu pago di 
Afl. 30,- 


Testnan cu mester wordo 
haci ta test na un laborato- 
rio y ta paga Afl. 40,- pa test 
di faeces (pupu) y lo mester 
entrega e faeces (pupu) no 
mas tarda cu 2 dia cu a cum- 
insa cu e proceso. Tambe lo 
mester hasi e test di Rönt- 
gen. Esaki ta pa personanan 
di (18 aña+) y lo mester saca 
un potret di thorax (pecho). 
Pa e test aki mester acudi na 
Hospital, ImSan of Urgent 
Care pa saca potret, esaki tin 
un costo tambe. 
Pa cu e resultado di e testnan 
aki, despues di 10 dia di tra- 


bou cu e persona a entrega e 
faeces (pupu) na Laboratorio 
por acudi na seccion Dienst 
Warenkeuring en Hygiëne di 
Directie Volksgezondheid pa 
busca e Certificado di Salud 
(ex Carchi Berde). 
E Certificado di Salud tin un 
validez di 1 aña, e fecha di 


vencimento ta poni ariba e 
Certificado di Salud. 
Pa mas informacion por 
tuma contacto libremente cu 
seccion Dienst Warenkeur- 
ing en Hygiëne di Directie 
Volksgezondheid na telefon 
522-4200 of via email: dwh@ 
dvg.aw 


Rosario Bibo dialuna 22 di 
april na kapel di Alto Vista 


Dialuna awo, 22 di april, 
lo tin otro Rosario Bibo 
na kapel di Alto Vista 
pa 7:30 di anochi. Cada 
persona 
por 
trece 
su 
intencion(nan) personal 
y hunto lo resa pa e 
intencionnan pa medio di 
Birgen di Alto Vista haya 
oido cerca Dios Tata. 


Hunto lo resa tambe pa paz 
mundial, pa felicidad den 
cada hogar, pa tur esnan den 
necesidad material y spiritual, 
pa tur enfermo na cas of na 
hospital, pa tur adulto mayor, 
pa tur hoben y mucha, pa 
mayornan, maestronan y pa 
tur esnan cu tin e tarea pa 
guia nos pais. 


Nos mundo awendia mester 
di mas ocasion sea na cas, 
scol, trabou pa tin paz. 


Nos hobennan ta preparando 
pa nan examen na scol y nos 
lo Spirito Santo pa ilumina 
nan mente pa nan tin exito 
den e temporada binidero. 


Comision ta invita hoben y 
adulto pa asisti na e proximo 
Rosario Bibo dialuna awo, 22 
di april, pa 7:30 di anochi na 
kapel di Alto Vista. 


Bon Dia 24 Aruba 
facebook.com/bondianoticia 


Like 
us on 
Facebook 


Like 
us on 
Facebook 


SERVICIO/gEnERal 

Dialuna 22 aPRil 2024 


San Nicolas 
Oranjestad 


Dokter na warda 


Botica na warda 


Hospital 
7:00 pm / 10:00 pm 
Imsan 
24 ora 


EMERGENCIA 
911 


POLIS 
Oranjestad 
100 
San Nicolas 
104 
Santa Cruz 
105 
Noord 
107 
Tip Line 
11141 
Brandweer 
115 
Ambulance 
911 
Hospital 
527-4000 
Imsan 
524-8833 
Warda Costa 
913 
Seguridad Nacional 11911 
Cruz Cora 
582-2219 


BOTICA 


Aloe 
584-4606 
4 Centro Medico 584-5794 
Central 
585-1965 
Dakota 
588-7364 
Del Pueblo 
582-1253 
Eagle 
587-9011 
Kibrahacha 
583-4908 
Maria 
585-8145 
Di Servicio Noord 586-4606 
Oduber 
582-1780 
Paradera 
588-6638 
San Lucas 
584-5119 
San Nicolas 
584-5712 
Santa Anna 
586-8181 
Santa Cruz 
585-8028 
Sero Preto 
584-4833 
Trupial 
583-8560 


UTILIDAD 
Setar 
117 
Web 
525-4600 
Elmar 
523-7147 


FUNERARIA 
Aurora 
588-6699 
Royal Funeral H. 586-4444 
Ad Patres 
584-2299 
Olive Tree 
584-8888 


Servicio di Taxi 


Aruba Transfer Tour & 
Taxi C.A. 
Tel: 582 2116 /582 2010 


Taxi Adres Services (24h) 
Tel. 587 5900 


A1 Taxi Services Aruba 
Tel: 587-8850 
Tel: 280-2828 
Whatsapp: 592-7024 


Cas Di Cultura 
Vondellaan 2 Aruba 
297-582-1010 
F A D A 
Campanastraat 5 Aruba 
297-583-2999 
297-583-9610 
F A V I 
Primavera 233 Aruba 
297-582-5051 
297-582-5222 
F E P O 
Engelandstraat 15 Aruba 
297-583-1016 
297-583-6607 


Fundacion Contra 
Violencia Relacional 
Tel: 583-5400 
Fundacion Autismo 
Aruba 
Irenestraat 21 Aruba 
297-588-1179 


Fundacion Pa Nos 
Muchanan 
Cumana 2 Aruba 
297-583-4247 


Fundacion Tel Pa 
Hubentud 
Wilhelminastraat 19 
Aruba 
297-588-6138 
Koningin Wilhelmina 
Fonds 
Spinozastraat 9 Aruba 
297-582-0412 


Mary Joan Foundation 
Sabana Blanco 8 Aruba 
297-588-9999 
Rode Kruis Aruba 
Pedro Gallegostraat 14 
Tel.297-582-2219 
Fax 588-3376 


Famia Planea (SBVO) 
Avenida Milio J Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 


Stichting Fundacion 
Guia Mi 
George Madurostraat 34 
297-582-0088 


Y M C A 
Calbasstraat 1 Aruba 
297-582-3072 


AL-ANON group 
Sabana Liber #8, Noord 
(close to the hotels) 
Tel: 736-2952 or 
593-7081 


Oranjestad: 
Eagle 
Tel. 587 9011 


San Nicolas: 
Aloe 
Tel. 584 4606 


SERVICIO 
CHAPI Y VERF 
Handy Man 
nos ta haci tur sorto di 
chapi y verf cas, edificio, 
school. 
nos ta tira sushi afo. 
Cel. 561 1397 


________________________________217718 


TA HUUR 
Madiki 
apt. 2 camber bashi 
maximo 4 pers. 
apt. 1 camber pa 2 pers. 
pa mas inf. 
Call 743 5277 
yama parti atardi 


________________________________217722 


Tostaduria di koffie na Finlandia a lansa 
un mixto genera pa Inteligencia Artificial 


(AP)—Un 
tostaduria 
artesano basa den e capi- 
tal Finlandes a introduci 
un mixto di koffie cu a ser 
desaroya pa inteligencia 
artificial den un prueba 
den cual a spera cu tec- 
nologia por facilita e peso 
di trabao den un sector cu 
tradicionalmente ta gaba 
su mes riba labor manual. 


Ta adecua cu e mixto IA di 
Kaffa Roastery a lansa e si- 
man aki na Finlandia, den 
cual e poblacion ta consumi 
mayoria koffie na mundo cu 
12 kilogram pa cada capita 
anualmente, segun e Inter- 
national Coffee Organiza- 
tion. 


E mixto—un combinacion 
di cuatro tipo di bonchi do- 
mina pa e campo di koffie 
Fazenda Pinhal na Brazil—ta 
e resultado di un proyecto 
conhunto di Kaffa, e tercer 
tostaduria mas grandi na 
Finlandia, y compania di IA 
local, Elev. 


“A duna e IA e tarea pa crea 
un mixto cu lo fit na e gus- 
tonan di fanaticonan di kof- 
fie, pushando e limitenan 
di combinacionnan di sabor 
convencional,” Elev a bisa. E 
director y fundador di Kaffa, 
Svante Hampf, a conta AP 
diasabra cu e dos partner kier 
a mira con IA y su diferente 
hermentnan lo por yuda den 
tostamento di koffie, un pro- 
fesion artesano tradicional 
hopi balora na Finlandia. 


Ademas di crea mixtonan di 
bonchi for di Brazil, Colom- 
bia, Etiopia y Guatemala, IA 
a crea un label di pakete y un 
descripcion di sabor detaya 
bisando “AI-conic” ta “un 
mixto bon balansa di e sabor 
dushi y fruta hecho.” 


Hampf a reconoce cu e ta- 


bata sorprendi cu e IA scoge 
un mixto “straño” di cuatro 
diferente tipo di koffie, en 
bes di dos of tres cual ta nor- 
mal y cu ta permiti distincion 
den gusto entre sabornan 
for di diferente origen. Pero 
despues cu a test e mixto, ex- 
pertonan na Kaffa a bay den 
acuerdo cu e mixto genera pa 
e IA tabata perfecto, y cu no 
tabatin necesidad pa modifi- 


cacion humano. 


Kaffa Roastery ta spera cu e 
prueba ta sirbi como un porta 
pa habri dialogo entre profe- 
sionalnan di koffie tocante 
loke ta bin den futuro na Fin- 
landia, un nacion cu tin am- 
bos un cultura fuerte di kof- 
fie y un pasion pa tecnologia 
cu un scenario di “start-up” 
cu ta floreciendo. 


Pronostico di tempo 


Tempo: 
Parcialmente nubia cu un 
awasero breve. 


Temperatura 
maximo 
33 
grado Celsius. 
Temperatura minimo 27 gra- 
do Celsius. 
Indice di calor (heat index) 
den y rond di oranan di mer- 
dia: 34 pa 39 grado Celsius. 
UV index: 12. 


Bahada di solo: 6:53pm. 
Subida di solo: 6:24am. 


Biento: 
Modera for di direccion 
oost; 
Forsa 3 te 4 (12 te 30 km/ora, 
7 te 16 nudo). 
Durante di dia basta fuerte 
te posiblemente fuerte den 
rafaga; 
Forsa 5 te 6 (31 te 50 km/ora, 
17 te 27 nudo). 


Situacion general di tem- 
po: 
Den proximo 24 ora no ta 
spera cambionan grandi den 
e tipo di weer cu tin actual- 
mente. 


Un disturbio na diferente 
nivel di atmosfera regional a 
move un poco pero lo sigui 
trece 
condicionnan 
leve- 


mente instabil y humedad 
den region. Principalmente 
den oranan di marduga y 
mainta trempan por spera 
un awasero pasahero te breve 
localmente. Por bisa cu tam- 
be ainda tin un chance hopi 
chikito si, pa lamper cu stre- 
na. 


Mal aleu por bisa cu stof fini 
di Sahara lo stroba e visibi- 
lidad un poco y produci un 
aire di calidad abou durante 
proximo dianan. Personanan 
cu tin alergia of sensibilidad- 
nan respiratorio mester tene 
esaki na cuenta. 


Condicionnan maritimo/ 
estado di lama: 
Na partinan proteje di costa: 
keto, rond di 1 pia. 
Na partinan zuid: trankil, 
entre 1 pa 2 pia. 
Na partinan oost te noord- 
west di costa: modera cu ola- 
nan alrededor di 3 pa 4 pia. 


obituario a21 

Cu imenso tristesa na nos curazon nos ta anuncia e 
fayecimiento di 
nos querido tata, suegro y welo 


Bernardus (Ben) Maria Cramer 
Sinkel, 28 June 1934 – Aruba, 18 April 2024 
Viuda di Annemarie Cramer – Heersche 


Yvette 
Yvette 
Bas y Cliodhna 
Bruno 
Hugo y Alie 
Kristiaan 
Isabella 
Armand y Geraldine 
Danique 
Marcel y Margie 
Matthew 
Maximus 
Maggie 
Raoul † 
Agnes 
Elise 
Milou 
Stan † 
Lars 
Brownie † 
Demas ex-coleganan di Elmar N.V. 


Acto di despedida lo tuma lugar Diahuebs, 25 di April 2024 na Misa 
di Tanki Leendert di 2:00pm pa 4:00pm. 


Acto di cremation ta tuma lugar den seno di famia. 


Ben lo a desea un donation na Aruba Animal Shelter of Fundation 
Stimami Sterilisami enbes di flor. 


Correspondentieadres: 
Paraguana 14 
Tibertus_6@hotmail.com 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 


Catherine Monica Morel-Martin 
**15-03-1949 - †19-04-2024 


Acto di entiero lo wordo anuncia 
despues. 


“Señor ta mi wardador, mi no tin falta di nada. Den cunucu 
di yerba berde e ta ponemi sosega, e ta hibami na awa trankil 
pa mi bolbe haña forsa”. 
Salmo 23 
Cu inmenso dolor na nos curason, nos ta anuncia fayecimento 
di: 



Luicio Kock 
*09-10-1947 - †18-04-2024 


Na nomber di su: 
Mayornan: 
†Jose Kock 
†Antolina Kock-Lampe 
Rumannan: 
†Luis Kock & esposa Maria van der Biezen 
Carmen Kock 
Gorge Kock y yiu Tatiana 
Betty Kock na Hulanda 
Joselito Kock 
†Jossito Kock & esposa Marcia Janga y yiunan Jos- 
mar y Joshua 
Tanta: Denise Koetsier 
Omonan: 
Benjamin Lampe 
Rufino Lampe 
Primo- y primanan 
Acto primo- y primanan 
Ex coleganan di Victoria Bottling Co. 
Compañero- y compañeranan di Huize Maristel- 
la. 
Tur su bon bisiñanan 
Amistades nan di cas (manera famianan): Engel- 
hart, Boekhoudt y Tromp. 
Demas famianan: Kock, Lampe, Arendsz, Wever, 
Lacle, van der Biezen, Janga, Trimon, Antonette, 
Woisky, Bilderbeek, Peterson, Visser, Smouter, 
Koetsir, Tromp, Felix, Thijme, Maduro, Thijssen, 
de Kort. 


Ta invita pa acto di despedida lo tuma lugar dia- 
mars 23 di april 2024 na Pray Funeral Home di 
09:00 pa 11:00 di mainta. Acto di cremacion ta 
tuma lugar den seno di famia. 


Nos disculpa si den nos tristesa nos por a lubida 
algun famia of conocir. 


Despues di despedida nos no por ricibi bishita di 
condolencia na cas. 


Enbez di flor of krans, lo tin un box disponibel cu 
por hasi un donacion pa Huize Maris Stella 


Cu dolor na nos curason, nos ta participa 
fayecimento di nos ser keri: 


Miguel Angel Larrache 
Mihor conoci como: “Miguelito” of 
“Lelo” 
*11-03-1936 - †19-04-2024 


Na nomber di su: 
Esposa: †Petra Tromp-Larrache 
Yiunan: Magali y Gino Tromp-Larrache 
Richard y Judella Raaz-Franken y famia 
Nieto(a)nan: 
Jordany 
y 
Laiza 
Tromp- 
Eckmeyer 
†Giovanni Tromp 
Ginali Tromp 
Bisanieto(a)nan: Jordaiska Eckmeyer 
Jorvania Eckmeyer 
Jaydion Thiel 
Hildeny Thiel 
Demas famia nan na Aruba, Sto. Domingo, 
USA y Hulanda: Larrache, Tromp, Raaz, 
Eckmeyer, Thiel, Franken, Saladin, Lampe, 
Donata, v/d Biezen, Carillo, Hooi, Hayer, 
Delle 
Ta invita pa acto di despedida cual lo tuma 
lugar na Aurora Funeral Home, Diahuebs 25 di 
April 2024 di 2’or pa 4’or di atardi. Cremashon 
lo tuma lugar den seno familiar. 
Nos disculpa si den nos tristesa nos a lubida di 
menshona algun famia of amistades. 


Laga tur loke ta spera mi ta bunita 
Laga tur locual cu mi encontra na caminda ta 
bunita 
Laga tur locual cu mi laga atras keda bunita y 
Laga esakinan termina den tur buniteza. 
Cado Wever. 


internacional 

Atakenan di Israel riba Rafah ta mata 22 hende, mayoria di 
nan mucha chikito 


(AP)—Atakenan 
Israeli 
riba e ciudad di Gaza, 
Rafah, a resulta den 22 
morto, incluyendo 18 mu- 
cha chikito, segun oficial- 
nan di salud a bisa ayera, 
mientras Merca ta riba ca- 
minda pa aproba biyones 
di dollar den ayudo mili- 
tar adicional pa Israel, su 
aliado mas cercano. 


Israel a conduci un atake 
aereo casi diario riba Rafah, 
unda mas cu mita di e pobla- 
cion di Gaza a busca refugio 
for di pelea otro caminda. Is- 
rael a priminti pa expande su 
ofensivonan terestre contra e 
grupo militante Hamas te na 
e frontera cu Egipto a pesar 
di varios yamado pa stop, in- 
cluyendo for di Merca mes. 


“Den e proximo dianan, nos 
lo aumenta e presion politico 
y militar riba Hamas paso- 
bra esaki ta e unico manera 
pa trece nos rehennan back y 
logra un victoria. Nos lo duna 
Hamas mas golpi—pronto,” 
segun e prome minister Is- 
raeli Benjamin Netanyahu a 


bisa den un declaracion. E no 
a duna mas detaye. 


E prome atake Israeli riba 
Rafah a mata un homber, su 
casa y nan yiu di 3 aña, se- 
gun e Kuwaiti Hospital den 
bisindario, cual a ricibi e cur- 
panan. E casa tabata na estado 
y e dokternan a salba e baby, 
e hospital a bisa. E segunda 
atake a mata 17 mucha chiki- 
to y dos hende muhe for di 
un famia extendi. 


“E muchanan tabata drumi. 
Kico nan por a haci? Kico ta- 
bata nan fout? Un di e miem- 
bro di famia a bisa. Moham- 
med al-Beheiri a bisa cu su 
yiu muhe, Rasha, y su seis 
yiunan, di cual esun mas jong 
tin 18 luna di edad, tabata en- 
tre esnan cu a muri. Un hen- 
de muhe y tres mucha a keda 
bao di e restonan di edificio. 


E guera entre Israel y Hamas 
a resulta den mas cu 34,000 
Palestino morto, segun ofi- 
cialnan di salud local, al 
menos dos tercer di nan 
muchanan chikito y hende 


muhe. E guera a devasta dos 
di e ciudadnan mas grandi 
na Gaza y a laga un cantidad 
di destruccion. Aproximada- 
mente 80% di e poblacion di 
e teritorio a huy bay na otro 
parti di e enclave costero. 


E pakete di ayudo di 26 bi- 
yon dollar aproba pa e Cas di 
Representantenan Mericano 


diasabra ta inclui aproxima- 
damente 9 biyones dollar den 
asistencia 
humanitario 
pa 
Gaza, cual expertonan ta bisa 
ta casi enfrentando hambru- 
na. E senado Mericano por 
aproba e pakete diamars mas 
trempan, y presidente Joe 
Biden a priminti pa firm’e in- 
mediatamente. 


E conflicto, awo den su di 
shete luna, a causa inkietud 
regional poniendo Israel y 
Merca contra Iran y gru- 
ponan militante aliado den e 
Medio Oeste. Israel y Iran a 
conduci ofensivonan contra 
otro e luna aki, causando pre- 
ocupacion di un guera total 
den e region. 


Tensionnan tambe a aumenta 
den e teritorio ocupa pa Is- 
rael, West Bank. Tropanan Is- 
raeli a mata dos Palestino cu 
e ehercito ta bisa a ataca un 
punto central cu un cuchiu 
y un scopet cerca di e ciu- 
dad na West Bank, Hebron, 
ayera trempan. E ministerio 
di Salud Palestino a bisa cu 
e persona morto tabatin 18 y 


19 aña, ambos for di e mesun 
famia. Ningun forsa Israeli a 
sali herida, e ehercito a bisa. 


Despues, e ehercito a bisa cu 
su forsanan a tira un muhe 
Palestino despues cu el a pur- 
ba hinca un soldaat den e ciu- 
dad cerca di e asentamento 
Beka’ot. E servicio di rescate 
Palestino, Red Crescent, a 
bisa cu el a recupera 14 curpa 
for di un redada Israeli den e 
campo di refugio Nur Shams 
den West Bank diahuebs. Es- 
nan morto ta inclui tres mili- 
tante for di un grupo jihad- 
ista y un mucha di 15 aña. E 
ehercito a bisa cu el a mata 14 
militante y a detene ocho so- 
spechoso. Dies soldaat Israeli 
y un agente policial di fron- 
tera a keda herida. 


Al menos 469 Palestino a 
ser asesina pa soldaatnan Is- 
raeli den e West Bank desde 
e comienso di guera, segun e 
ministerio di Salud Palestino. 
Mayoria di nan a ser asesina 
durante redadanan militar 
di e ehercito Israel of den 
protestanan violento. 


Polis Indones ta detene 8 militante sospechoso parti di grupo 
extremista cu conexion cu al-Qaida 


(AP)—E polis contrater- 
orismo na Indonesia a 
detene ocho militante so- 
spechoso durante e ultimo 
dianan, cu a creencia cu 
nan ta parti di un grupo 
nobo cu conexion cu Je- 
maah Islamiyah, un grupo 
conecta cu al-Qaida, se- 
gun autoridadnan a bisa 
diasabra. 


Polis a conduci redadanan 
den e provincia di Central 
Sulawesi entre diamars y 
diahuebs siman pasa, segun 
Agus Nugroho, un hefe poli- 


cial den e provincia, agregan- 
do cu cinco sospechoso a ser 
deteni den e ciudad di Palu, 
dos den Sigi, y un den Poso, 
cual ta conoci como un cen- 
tro extremista. 


A confisca dos laptop, varios 
celular y documentonan, in- 
cluyendo bukinan jihadista, y 
e sospechosonan actualmente 
ta bao interogacion, Nugro- 
ho a bisa. Vocero di e polis 
nacional, Trunoyudo Wisnu 
Andiko, a bisa cu e deten- 
cionnan tabata resultado di 
informacion obteni for di 59 


militante sospechoso deteni 
na october 2023. 


“Tur a participa activamente 
den actividadnan di organi- 
sacion, particularmente den 
training estilo militar y col- 
ectando fondo pa supuesto 
plannan di actonan teroris- 
tico,” Andiko a conta report- 
eronan na e oficina di polis 
nacional den e capital, Jakarta. 
El a agrega cu lidernan con- 
dena di e grupo y luchador- 
nan veterano na Afghanistan 
tabata reclutando y tabata 
train miembronan nobo. 


Jemaah Islamiyah ta respon- 
sable pa varios atake dentro 
di Indonesia, notbalemente e 
bombardeo di 2002 riba e isla 
di Bali cu a mata 202 hende, 
mayoria di nan turistanan 
stranhero. Un corte a prohibi 
e grupo na 2008, y aborda- 
mentonan 
contraterorismo 
constante, apoya pa Merca y 
Australia, a debilita e grupo 
mas. 


Aña pasa, polis a detene un 
total di 142 militante sos- 
pechoso, incluyendo cuatro 


hende muhe, un a tira dos 
otro fatalmente riba e isla 
Sumatra. Atakenan militante 
riba stranheronan na Indo- 
nesia a ser reemplasa mayor- 
mente den e ultimo añanan 
pa atakenan mas chikito y 
menos mortal riba gobierno, 
principalmente riba forsanan 
policial y antiterorismo, y 
militantenan considera di ta 
infiel, inspira pa e tacticonan 
di e grupo di Estado Islamico 
den exterior. 


internacional a23 


Dialuna 22 aPRil 2024 
Kosovo: 
Residentenan di cuatro municipio ta boycott voto pa kita alcaldenan 
etnicamente Albanes 


(AP)—Residente di cuatro 
municipio 
cu 
mayoria 
Serbio a boycott un voto 
ayera pa kita nan alcalde- 
nan cu ta etnicamente Al- 
banes for di nan oficina 
despues di e eleccionnan 
alcaldes aña pasa. 


E referendum—apoya pa e 
West—tabata un intento pa 
reduci tension entre Kosovo y 
Serbia como cu ambos pais ta 
bringa pa drenta den Union 
Europeo. Sinembargo, e par- 
tido mayormente Serbio na 
Kosovo, Srpska Lista, of Lista 
Serbio, cual tin conexion cer- 
cano cu Belgrade, a yama pa 
un boycott di e voto ayera. 


Solamente 253 di 3 46,556 
votadonan registra a entrega 
nan voto den tur cuatro mu- 
nicipio. Pa e alcaldenan ser 
kita, un voto di mayoria ta 
necesario. Den un di e mu- 
nicipionan, Zvecan, ningun 
voto a ser entrega, segun e 
resultadonan despues cu vo- 
tamento a caba. 


“Esey ta pakico nos ta nota 
cu e iniciativa di ciudadan- 
onan pa kita e alcaldenan di 
e municipionan di Leposavic, 
Zubin Potok, Zvecan y Norte 
Mitrovica a fracasa,” segun 
Kreshnik Radoniqi, hefe di e 
comision central di eleccion, 
cual ta encarga di e proceso. 


Na juni, prome minister di 
Kosovo, Albin Kurti, a of- 
rece pa tene eleccionnan 
nobo den Nort Mitrovica, 
Zvecan, Leposavic y Zubin 
Potok si 20% di e electorado 
den e municipio a apoya un 
peticion pa votamento. Resi- 
dentenan a vota en fabor di e 
peticion januari. 


Ora alcaldenan Albanes a 
tuma oficina na mei aña pasa, 
Serbionan di Kosovo a drenta 
den conflicto cu forsanan di 
seguridad, incluyendo e for- 
sanan di paz KFOR, heri- 


dando 93 tropa, mientras 
protestando e resultado. Ser- 
bia a apoya yamadonan pa e 
alcaldenan retira. 


E resultadonan a laga e mesun 
status quo tenso den Nort 
Kosovo y su negociacionan 
facilita pa Union Europeo pa 
normalisa relacion cu Serbia. 
No ta anticipa ningun desar- 
oyo den e lunanan binidero. 


Presidente di Kosovo, Vjosa 
Osmani, a acusa Belgrade di 
eherce presion riba Serbionan 
na Kosovo pa boycott e refer- 
endum. “Un bes mas Serbia 
a interveni ilegalmente den e 
proceso di eleccion di un otro 
pais. Un bes mas presidente 
Serbio Aleksandar Vucic no a 
mantene su promesa di duna 
partnernan internacional (pa 
no interveni),” Osmani a 
bisa. 


Srpska Lista a reconoce cu e 
kier “a reemplasa e alcalde- 
nan falso den nos municipi- 
onan, pero nos no kier hunga 
wega dirigi pa e regimen di 
Pristina.” E partido a acusa e 
gobierno di Kurti pa eherce 
presion riba Serbionan den 
Norte cu su presencia poli- 
cial. 
Kosovo tabata un ex-provin- 
cia di Serbia te cu un campa- 
ña di bombardo di NATO na 
1999 a trece un fin na e guera 
entre forsanan gubernamen- 
tal Serbio y separatistanan 
Albanes na Kosovo, cual a 
resulta den 13,000 morto, 
mayoria di nan Albanesnan, y 
a pusha forsanan Serbio afo. 
Serbia no ta reconoce e inde- 
pendencia di Kosovo na 2008. 


Tensionnan entre e dos pais 
ta keda halto. Dialuna, Koso- 
vo a tuma un otro stap grandi 
pa participa den e Conseho 
di Europa—e curpa di dere- 
cho humano mas grandi den 
e continente—entre oposi- 
cion Serbio. E siguiente dia, 
autoridadnan di Belgrade a 


stop Kosovares di purba yega 
cas pa casi 20 ora na e punto 
di frontera, bisando cu esaki 
tabata debi na motibonan 
relaciona cu seguridad. Pris- 
tina a acusa Belgrade di “tene 
(Kosovaresnan) rehen” paso- 
bra nan a fracasa di blokia e 
miembresia di Kosovo den e 
Conseho di Europa. Merca 
y UE a denuncia e paro den 
movimento liber entre e dos 
pais. 


Na comienso di e luna aki, 
Kosovo a anuncia su prome 


censo nacional desde 2011, 
cual lo inclui un encuesta pa 
e minoria Serbio den Norte. 
E partido Srpska Lista a de- 
nuncia e censo y a yama pa un 
boycott, bisando cu esaki ta- 
bata un intento pa e gobierno 
di Kurti “confirma su exito 
bergonsoso den e expulsion 
di casi 250,000 Serbionan,” 
referiendo na e guera di 1999. 


Un otro punto di desacuerdo 
tabata e decision recien di 
Pristina pa prohibi Serbionan 
etnico di usa e moneda Ser- 


bio, e dinar, cual ta usa am- 
pliamente den institucionnan 
bao encargo Serbio na Koso- 
vo, incluyendo scol-y hospi- 
talnan. 


Merca y UE ainda no a logra 
tene un dialogo entre Pristina 
y Belgrade. Discusionnan en- 
tre e dos pais a para despues 
cu un agente policial di Koso- 
vo y tres pistoleronan Serbio 
a ser tira mata den un tiroteo 
despues cu aproximadamente 
30 homber cu cara tapa a los 
tiro riba un patruya policial 
cerca di e pueblo di Kosovo, 
Banjska, den september. 


Bruselas a adverti ambos pais 
cu pa nenga di compromete 
cu otro lo perhudica e chen- 
snan di ambos pais pa drenta 
den e bloke. E bloke cu 27 na- 
cion miembro ta gusta man- 
tene e aliniacion di e paisnan 
Balcanico den west—Serbia, 
Kosovo, Bosnia, Montene- 
gro, Nort Macedonia y Al- 
bania—cu e west mientras e 
guera di Rusia y Ucrania ta 
continua. E seis nacionnan ta 
den diferente etapa di e pro- 
ceso di adhesion. 


